open-index/open-wikipedia-markdown huggingface dataset:
ବାଞ୍ଛାନିଧି ମହାନ୍ତି

**ବାଞ୍ଛାନିଧି ମହାନ୍ତି** (୨୦ ଅପ୍ରେଲ ୧୮୯୭ – ୧୯ ଅପ୍ରେଲ ୧୯୩୮) ଜଣେ ସ୍ୱାଧୀନତା ସଂଗ୍ରାମୀ ଏବଂ କବି ଥିଲେ । ତାଙ୍କ ଜୀବନର ଦୁଇଟି ଲକ୍ଷ୍ୟ ଥିଲା; ପ୍ରଥମଟି ହେଲା ସ୍ୱତନ୍ତ୍ର ଉତ୍କଳ ପ୍ରଦେଶ ଗଠନ ଓ ଦ୍ୱିତୀୟଟି ହେଲା ସାମ୍ରାଜ୍ୟବାଦୀ ଫିରିଙ୍ଗି ଶାସନର ଅବସାନ । ସେ ସ୍ୱାଧୀନତା ଆନ୍ଦୋଳନ ପାଇଁ ଅନେକ ଦେଶାତ୍ମ‌ବୋଧକ ଗୀତ ରଚନା କରି ନିଜେ ଗାନ କରିଥିଲେ, ଫଳରେ ଆଖପାଖରେ ଲୋକମାନେ ତାଙ୍କ ଗୀତ, କବିତା ଆଦିଦ୍ୱାରା ଆକୃଷ୍ଟ ହୋଇ ସ୍ୱାଧୀନତା ସଂଗ୍ରାମରେ ଯୋଗଦାନ କରିଥିଲେ । ଅସହଯୋଗ ଆନ୍ଦୋଳନ ସମୟରେ ତାଙ୍କର ସଙ୍ଗୀତ କଂଗ୍ରେସ ଭାବ ପ୍ରଚାର କରିବାରେ ବହୁତ ସାହାଯ୍ୟ କରିଥିଲା । ତାଙ୍କ ରଚିତ ଦୁଃଖିନୀ କନିକା ଗୀତଟି ଜନାଦୃତ । ସେ ଜାତୀୟତାଭରା ଗୀତ ଗାଇ ଗାଇ ଗାଁ ଗାଁରେ ବୁଲୁଥିବାରୁ ତାଙ୍କୁ ଜାତୀୟ କବି ବୋଲି ପରିଚୟ ମିଳିଥିଲା । ସାଙ୍ଗେ ସାଙ୍ଗେ ଗୀତ ଲେଖି ବାଟେଘାଟେ ଗାଉଥିଲେ ବୋଲି ତାଙ୍କୁ ମଧ୍ୟ ଚାରଣ କବି କୁହାଯାଉଥିଲା ।

### ସ୍ୱାଧୀନତା ସଂଗ୍ରାମରେ ଯୋଗଦାନ 
ଯୁବାବସ୍ଥାରେ ବାଞ୍ଛାନିଧି ମଧ୍ୟ ଭାରତ ଭୂଇଁକୁ ଏକ ସ୍ୱାଧୀନ ଦେଶ ଭାବରେ ଦେଖିବାକୁ ସ୍ୱାଧୀନତା ସଂଗ୍ରାମରେ ଯୋଗଦେଇଥିଲେ ଏବଂ ବିଭିନ୍ନ ସଭା ସମିତିଗୁଡ଼ିକରେ ଯୋଗଦେବା ଆରମ୍ଭ କରିଥିଲେ । ଗାଁ ମାଟିର ଦୀନଦରିଦ୍ର ରୂପକୁ ଦେଖାଇ ସେ ଏଥିପାଇଁ ଫିରିଙ୍ଗ ସରକାର‌କୁ ଦାୟୀ କରୁଥିଲେ । ଲୋକଙ୍କ ଦୁଃଖଦୁର୍ଦ୍ଦଶା ନିଜେ ହାଡ଼େ ହାଡ଼େ ଅନୁଭବ କରିଥିଲେ ଆ‌ଉ ତାକୁ ଅତି ଆନ୍ତରିକତାର ସ‌ହିତ ତାଙ୍କ କବିତାରେ ପ୍ରକାଶ କରିଥିଲେ ।.

### କତିପୟ ରଚନା 
ଗାଅ ସ୍ୱାଧୀନ ଭାରତ, ସ୍ୱାଧୀନ ଭାରତ
ସ୍ୱାଧୀନ ସ୍ୱାଧୀନ ସ୍ୱାଧୀନରେ 
ଗାଏ ସାଗର ଭୂଜର ଅମ୍ବର ଚୁମ୍ବିତ 
ଭାଲ ହିମାଚଳ ଗିରିବର କମ୍ପିତ
ସ୍ୱାଧୀନ ସ୍ୱାଧୀନ ସ୍ୱାଧୀନରେ

ଧନ୍ୟ ଧନ୍ୟ ତୁହି ତିନି ରଙ୍ଗିଆରେ, 
ଧରିଛୁ ଅଙ୍ଗରେ ମୁଖ ସାଙ୍ଗିଆରେ ଚରଖା 
ଦରିଦ୍ର-ସେବା ଅବତାର ବକ୍ଷରେ ସେ ଚିହ୍ନ ନମୁଛି ମୁହିଁରେ

୧୯୩୬ରେ ସ୍ୱତନ୍ତ୍ର ଉତ୍କଳ ପ୍ରଦେଶ ଗଠିତ ହେଲେ ମଧ୍ୟ ବିହାର, ବଙ୍ଗଳା, ମଧ୍ୟପ୍ରଦେଶ ଓ ମାଡ୍ରାସ ପ୍ରେସିଡେନ୍ସିରୁ ଅନେକ ଅଞ୍ଚଳ ବିଚ୍ଛିନ୍ନ ହୋଇ ରହିଗଲା। ବ୍ୟଥିତ ହୃଦୟରେ ସେ ରଚନା କରିଥିଲେ :

କି ହେବ ମୁଣ୍ଡକଟା ବେଶକୁ ଘେନି 
ମୁଣ୍ଡକଟା ଗୋଡ଼କଟା ପଙ୍ଗୁକୁ ଘେନି 
ମୋ ଜନନୀ କି ସୁନ୍ଦର ସିଂହଭୂମି ତା’ର ଶିର 
ମେଦିନିପୁର ମଂଜୁଷା ପୟର ବେନି 
ଟିକାଲି ତା ଅଙ୍ଗଟେକା ସମ୍ବର ଚାରୁ ଛିଟିକା 
ଫୁଲଝର ଫୁଲଝରା ସୁଷମା ବେଣୀ

୧୯୨୮ର କଲିକତା କଂଗ୍ରେସ ଅଧିବେଶନରେ ଯୋଗଦେଇ ସେ ଗାଇଥିଲେ: 

କହ କହ କେଉଁ ଜାତି ପାଇଛି ମୁକତି 
କରି ହୁରି ହାରି ଗୁହାରି 
କହ ପାଇଛି କେ ସୁଖ ଲିଭାଇଛି 
ଦୁଃଖ ମାଗି ମାଗି ପଥ ଭିକାରୀ

ଖଟିଖିଆ ସାଧାରଣ ଜନତାଙ୍କର ଦୁରବସ୍ଥାକୁ ଦେଖି ସେ ଗାଇଥିଲେ: 

କି ହେବ ଏ ସ୍ୱରାଜ୍ୟ ଘେନି ଯେବେ ମୋର ନ ପୂରେ ପେଟ 
ଖଟି ଖଟି ମଲେଣି ମୂଲିଆ ଚାଷ ଜମି ଦାନା କନା ନିଅଣ୍ଟ
ଅଧମାଣ ଜମି ଜଣକା, କୋରଖରେ ସେ ପୁଣି ବିକା
ଗାଁରେ ସଭିଏଁ କରଜ କରନ୍ତି, ଜଣେ ଦୁଇ ଜଣ ବମ୍ବେଇ ସେଠ

### ମୃତ୍ୟୁ
ବାଞ୍ଛାନିଧି ମହାନ୍ତି ମାତ୍ର ୪୧ ବର୍ଷ ବୟସରେ ମୃତ୍ୟୁବରଣ କରିଥିଲେ । ସେ ୧୯୩୮ ମସିହା ଏପ୍ରିଲ ୧୯ ତାରିଖରେ ମୃତ୍ୟୁବରଣ କରିଥିଲେ । ସେତେବେଳେ ବସନ୍ତ ଏକ ବଡ଼ ମହାମାରୀ ଭାବରେ ବ୍ୟାପିଥିଲା ଏବଂ ସେହି ରୋଗରେ ହିଁ ବାଞ୍ଛାନିଧିଙ୍କର ମୃତ୍ୟ ହୋଇଥିଲା ।

## ଆଧାର 
## ବାହାର ଆଧାର 
* ଉତ୍କଳ ପ୍ରସଂଗ, ଅଗଷ୍ଟ ୨୦୦୭

ଶ୍ରେଣୀ:୧୮୯୭ ଜନ୍ମ
ଶ୍ରେଣୀ:୧୯୩୮ ମୃତ୍ୟୁ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:ଓଡ଼ିଶାର ଇତିହାସ
ବିଜ୍ଞାନୀ ଦାସ

ଡକ୍ଟର ବିଜ୍ଞାନୀ ଦାସ ଗୋଡାର୍ଡସ୍ଥିତ ଜାତୀୟ ବାୟୁବିଜ୍ଞାନ ଓ ମହାକାଶ ଗବେଷଣା କେନ୍ଦ୍ର,( ନାସା)ରେ ଜଣେ ଗାଣିତିକ ବିଶେଷଜ୍ଞ ତଥା ବୈଜ୍ଞାନିକ । ୧୯୮୪ ମସିହାରେ ସେ ଉତ୍କଳ ବିଶ୍ୱବିଦ୍ୟାଳରରୁ ଗଣିତ ବିଭାଗରେ ଚାରି ଗୋଟି ସ୍ୱର୍ଣ୍ଣ ପଦକ ସହ ପ୍ରଥମ ସ୍ଥାନ ଅଧିକାର କରିଥିଲେ । ସେ ବାୟୋ ମେଡିକାଲ ଇଞ୍ଜିନିୟରିଂରେ ଜନ ହପକିନସ ବିଶ୍ୱବିଦ୍ୟାଳୟ, ଆମେରିକାରୁ ନିଜର ପୋଷ୍ଟ-ଡକ୍ଟରେଟ ଡିଗ୍ରୀ ହାସଲ କରିଛନ୍ତି ଏବଂ ଓକ ରିଜ ସଦସ୍ୟ ଭାବେ ଆମେରିକୀୟ ଖାଦ୍ୟ ଓ ଔଷଧ ନିୟନ୍ତ୍ରଣ ସଂସ୍ଥାରେ କାର୍ଯ୍ୟ କରିଛନ୍ତି । ଏହା ବ୍ୟତୀତ ସେ ଏକ ଓଡ଼ିଆ କ୍ଷୁଦ୍ରଗଳ୍ପ ସଂକଳନ "ସମ୍ପର୍କ", ଗୀତ ସଂକଳନ "ମନତରଙ୍ଗ"ର ରଚୟିତା ଓ କୋଣାର୍କ ଉପରେ ଏକ ପ୍ରାମାଣିକ ଚିତ୍ରର ନିର୍ଦ୍ଦେଶକ ।

## ଆଧାର 
ଶ୍ରେଣୀ:ବୈଜ୍ଞାନିକ
ସୁକାନ୍ତ କୁମାର ତ୍ରିପାଠୀ

ସ୍ୱର୍ଗତ **ସୁକାନ୍ତ କୁମାର ତ୍ରିପାଠୀ** ଜଣେ ଓଡ଼ିଆ ଇଲେକ୍ଟ୍ରୋନିକ୍ସ ଏବଂ ଅପଟିକ୍ସରେ ପଲିମରର ଗବେଷକ ଥିଲେ । ସେ ଭାରତୀୟ ପ୍ରଦ୍ୟୋଗିକୀ ଅନୁଷ୍ଠାନ, ଖଡ଼ଗପୁରରୁ ସ୍ନାତକ ଲାଭ କରି ୧୯୮୧ରେ କେସ ବେଷ୍ଟର୍ଣ ରିଜର୍ଭରୁ ଡକ୍ଟରେଟ ଉପାଧ୍ ପ୍ରାପ୍ତ କରିଥିଲେ ତଥା ୧୯୯୩ରେ କାର୍ଲ ଏସ. ମାର୍ଭେଲ କ୍ରିଏଟିଭ ପଲିମର କେମେଷ୍ଟ୍ରି ପୁରସ୍କାର ଲାଭ କରିଥିଲେ । ମାସାଚୁସେଟସ ବିଶ୍ୱବିଦ୍ୟାଳୟ, ଲୋବେଲର ରସାୟନ ବିଜ୍ଞାନ ବିଭାଗର ପ୍ରାଧ୍ୟାପକ ଭାବେ ସେ କାର୍ଯ୍ୟ କରିଥିଲେ ଓ ସେଣ୍ଟର ଫର ଆଡ଼ଭାନସଡ ମାଟେରିଆଲସର ପ୍ରତିଷ୍ଠାତା ନିର୍ଦ୍ଦେଶକ ଥିଲେ । ସେ ୨୦୦ରୁ ଅଧିକା ଗବେଷଣା ମୂଳକ ଲେଖା ଓ ୧୨ଟି ପାଟେଣ୍ଟର ଅଧିକାରୀ ।  

୨୦୦୧ ମସିହାରେ କୋଣାର୍କ ଟେକ୍ନୋଲୋଜିଜ ର ପ୍ରତିଷ୍ଠା ଡକ୍ଟର ତ୍ରିପାଠୀଙ୍କ ତତ୍ତ୍ୱାବଧାନରେ ମାସାଚୁସେଟସ ବିଶ୍ୱବିଦ୍ୟାଳୟ, ଲୋବେଲର କିଛି ବୈଜ୍ଞାନିକ ତଥା ୨୦୦୦ ମସିହାର ନୋବେଲ ପୁରସ୍କାର ବିଜେତା ଡକ୍ଟର ଆଲାନ ହିଜରଙ୍କ ମିଳିତ ଉଦ୍ୟମରେ ହୋଇଥିଲା । 

## ଆଧାର 
ଶ୍ରେଣୀ:ଓଡ଼ିଶାର ଲୋକ
କ୍ରିକେଟ

କ୍ରିକେଟ ଏକ ଖେଳର ନାମ ଯାହା ବ୍ୟାଟ ଏବଂ ବଲକୁ ନେଇ ୧୧ଜଣ ବିଶିଷ୍ଟ ଦୁଇ ଦଳ ଏକ କ୍ରିକେଟ ପଡ଼ିଆରେ ଖେଳନ୍ତି ଓ ପ୍ରତି ଦଳରେ ୧୧ ଜଣ ଖେଳାଳୀଙ୍କୁ ନେଇ ଖେଳାଯାଇଥାଏ । ପଡ଼ିଆର ମଧ୍ୟ ଭାଗରେ ୨୨ଗଜ ବିଶିଷ୍ଟ ଏକ ଆୟତ୍ତାକାର କ୍ଷେତ୍ର ଥାଏ ଯାହାକୁ ପିଚ୍ କୁହାଯାଏ । ଏହାର ଦୁଇ ମୁଣ୍ଡରେ ତିନୋଟି କରି କାଠ ନିର୍ମିତ ବାଡ଼ି ପୋତା ଯାଇଥାଏ ଯାହାକୁ ଉଇକେଟ କ‌ହନ୍ତି ଯେଉଁଥିରେ ତିନୋଟି ସ୍ଟମ୍ପ ଥାଏ । ପ୍ରତି ଉଇକେଟ ଆଗରେ ଗୋଟିଏ କରି କ୍ରିଜ ଥାଏ । ଦୁଇ ଦଳ ମଧ୍ୟରୁ ଗୋଟିଏ ଦଳକୁ ବ୍ୟାଟିଙ୍ଗ ଦଳ ଓ ଅନ୍ୟଟିକୁ କ୍ଷେତ୍ରରକ୍ଷକ ଦଳ କୁହାଯାଏ । ଏଥିରେ ଗୋଟିଏ ଦଳ ପ୍ରଥମେ ବ୍ୟାଟିଂ କରି ଅଧିକରୁ ଅଧିକ ଦୌଡ(Run) ସ୍କୋର କରିବାକୁ ଚେଷ୍ଟା କରିବା ବେଳେ, ଦ୍ୱିତୀୟ ଦଳ ବୋଲିଂ ତଥା କ୍ଷେତ୍ରରକ୍ଷଣ (ଫିଲ୍ଡିଂ | Fielding) କରିଥାନ୍ତି । ବ୍ୟାଟିଂ କରୁଥିବା ଦଳର ସମସ୍ତ ଖେଳାଳୀ ଆଉଟ କିମ୍ବା ଏକ ନିର୍ଦ୍ଧାରିତ ଓଭରର ବୋଲିଂ ଶେଷ ହେବା ପରେ ଦ୍ୱିତୀୟ ଦଳ ବ୍ୟାଟିଂ କରି, ପ୍ରଥମ ଦଳ ସ୍କୋର କରିଥିବା ଦୌଡ (Run)କୁ ହାସିଲ କରିବାକୁ ଚେଷ୍ଟା କରିଥାନ୍ତି । ଖେଳର ପରିଣାମ ସର୍ବାଧିକ ଦୌଡ(Run) ଉପରେ ନିର୍ଭର କରିଥାଏ । ବର୍ତ୍ତମାନ ଭାରତର ସବୁଠାରୁ ଲୋକପ୍ରିୟ ଖେଳ ହେଲା କ୍ରିକେଟ । ବର୍ତ୍ତମାନ କ୍ରିକେଟ ତିନୋଟି ଫର୍ମାଟରେ ଖେଳା ଯାଊଛି, ଯଥା ଟେଷ୍ଟକ୍ରିକେଟ, ଏକ ଦିବସୀୟ ବା ୱନ୍ ଡେ କ୍ରିକେଟ ଏବଂ  ଟ୍ୱେଣ୍ଟି ଟ୍ୱେଣ୍ଟି କ୍ରିକେଟ ।

ଖେଳ ଆରମ୍ଭରେ ଗୋଟିଏ ଦଳର ଦୁଇ ଜଣ ବ୍ୟାଟ୍ସମ୍ୟାନ ଓ ଅନ୍ୟ ଦଳର ୧୧ଜଣ କ୍ଷେତ୍ରରକ୍ଷକ ପଡ଼ିଆକୁ ଯାଆନ୍ତି । ପିଚ୍‌ର ଗୋଟିଏ ମୁଣ୍ଡରୁ ଜଣେ ଖେଳାଳୀ ବା ବୋଲର୍ ଗୋଟିଏ ବଲ୍ ଧରି ଅନ୍ୟ ମୁଣ୍ଡରେ ଥିବା ଉଇକେଟ ଦିଗକୁ ଲକ୍ଷ କରି ଫୋପାଡ଼ନ୍ତି । ବିପକ୍ଷ ଦଳର ବ୍ୟାଟ ଧରିଥିବା ଖେଳାଳି ବା ସ୍ଟ୍ରାଇକର୍ ନିଜ ପାଖରେ ଥିବା ଉଇକେଟକୁ ବଲ୍ ବାଜିବାରୁ ରକ୍ଷା କରିବାକୁ ଚେଷ୍ଟା କରିବା ସଙ୍ଗେ ସଙ୍ଗେ ବଲ୍‌କୁ ମାରି ବିପରୀତ ଦିଗରେ ଥିବା ପିଚ୍‌ ଦିଗକୁ ଦୌଡ଼େ ଓ ସେଠାରେ ଠିଆ ହୋଇଥିବା ଖେଳାଳୀ ବା ନନ୍-ସ୍ଟ୍ରାଇକର୍ ମଧ୍ୟ ତାର ବିପରୀତ ଦିଗର ଉଇକେଟ ଆଡ଼କୁ ଦୌଡ଼େ ଅର୍ଥାତ ଉଭୟ ଖେଳାଳୀ ସ୍ଥାନ ବିନିମୟ କରନ୍ତି । ଉଭୟ ଖେଳାଳୀ ଗୋଟିଏ ଥର ଦୌଡ଼ ସମ୍ପୁର୍ଣ୍ଣ କଲେ ଏକ ରନ୍ ହିସାବ କରାଯାଏ । ଉଇକେଟରେ ବଲ୍ ବଜେଇବାକୁ ବୋଲର୍ ଲକ୍ଷ ରଖିବା ସ‌ହ ରନ୍ ନ କରେଇ ଦେବାକୁ ଚେଷ୍ଟା କରେ । ଜଣେ ବ୍ୟାଟ୍ସମ୍ୟାନ ବାହାରି ଗଲେ ଆଉ ଜଣେ ତା ବଦଳରେ ଆସି ଖେଳେ ।

ଆଉଟ କରିବା ନିମନ୍ତେ ବିଭିନ୍ନ ପନ୍ଥା ଅଛି । ସାଧାରଣତଃ ଉଇକେଟରେ ବଲ୍ ବାଜିଲେ ଆଉଟ ଦିଆଯାଏ । ଏହା ବ୍ୟତୀତ ବ୍ୟାଟ୍ସମ୍ୟାନ ବଲ ମାରି ସାରିବା ପରେ ବିପକ୍ଷ ଦଳ ସଭ୍ୟ କ୍ରିକେଟ ପଡ଼ିଆ ଭିତରେ ବଲ ଧରି ପକାଇଲେ ବ୍ୟାଟ୍ସମ୍ୟାନ ଆଉଟ୍ ହୁଏ । ରନ୍ ନେବା ନିମନ୍ତେ ଦୌଡ଼ୁଥିବା ବେଳେ ଉଇକେଟରେ ବଲ୍ ବାଜିଲେ ରନ୍ ଆଉଟ୍ ଦିଆଯାଏ ।

## ଇତିହାସ 
ଏହି ଖେଳର ପ୍ରକୃତ ଆରମ୍ଭ ସମୟ ଜଣାନଥିଲେ ମଧ୍ୟ ଏହା ପ୍ରାୟ ୫୦୦ ବର୍ଷ ପୂର୍ବରୁ ଆରମ୍ଭ ହୋଇଥିଲା |

## ନୀତି ନିୟମ 
## ଆଧାର 
## ବାହାର ତଥ୍ୟ 
* International Cricket Council (ICC)
* MCC – the official Laws of Cricket 

ଶ୍ରେଣୀ:କ୍ରିକେଟ
ଟାଇପରାଇଟର

, were long-time standards of government agencies, newsrooms, and offices.]]

**ଟାଇପରାଇଟର** ଗୋଟାଏ ଯନ୍ତ୍ର ଅଟେ ଯାହା ସହିତ କି ବୋର୍ଡ ଥାଏ ଯାହାକି ଦବାଇଲେ ବିଭିନ୍ନ ଚରିତ୍ର ଏହା ମାଧ୍ୟମରେ (ସାଧାରଣତ କାଗଜରେ) ଛପି ଯାଏ । ଟାଇପରାଇଟରର ଗୋଟାଏ 'କି' ଦବାଇଲେ ଗୋଟିଏ ଚରିତ୍ର ଛପିଥାଏ ।

## ଗ୍ୟାଲେରି

|Fr. Francisco Azevedo's 1861 typewriter
Image:1864 Schreibmaschine Peter Mitterhofer.jpg|Peter Mitterhofer 1864 typewriter
Image:Pterotype.jpg|The *Pterotype*, John Pratt's 1865 typewriter.
Image:Skrivekugle 1870.jpg|The Hansen Writing Ball, invented in 1865. This model is from 1870
Image:TypewriterPatent1868.jpg|1868 patent drawing for the Sholes, Glidden, and Soule typewriter.
Image:Hammond 1B typewriter.png|Hammond 1B typewriter, invented 1870s, manufactured 1881.
Image:Typewriters.jpg|Typebars in a 1920s typewriter
Image:Chinese typewriter.jpg|Chinese typewriter produced by Shuangge, with 2,450 characters.
Image:Japanese typewriter SH-280.jpg|Japanese typewriter SH-280, a small machine with 2,268 characters.
File:Typemachine binnenkant.JPG|Hermes 3000 typewriter
File:Chinese typewriter at Deutsche Technikmuseum.jpg|Chinese typewriter at Deutsche Technikmuseum.

## ଆଧାର
## ପ୍ୟାଟେଣ୍ଟ
*  – Type Writer Machine
*  – typewriter ribbon, by George K. Anderson of Memphis, Tennessee.

## ଆହୁରି ପଢନ୍ତୁ
* Adler, M.H. (1973). *The Writing Machine: A History of the Typewriter*. Allen and Unwin.
* Beeching, Wilfred A. (1974). *Century of the Typewriter*. St. Martin's Press. pp.&nbsp;276  Beeching was the Director of the British Typewriter Museum.

## ବାହାର ଲିଙ୍କ
* Antique Typewriters, a look at the Martin Howard Collection
* Most Definitely My Type Video showcasing historical typewriters, with soundtrack by Boston Typewriter Orchestra
* Oliveira Typewriter (em português)
* Antique Typewriter Collecting, History & Resources for the Collector
* Early Typewriter Collectors' Association
* The Classic Typewriter Page
* 
* Mr. Martin's Typewriter Museum
* The Portable Typewriter Reference Site
* Typewriter: Free Minimal Text Editing Software the Behaves like a Typewriter
* Swiss typpewriter museum 
### Revival
*Ding, click clack -- typewriter is back—*Quad-City Times*, May 18, 2009
*Typewriters experience a comeback - UPI.com—United Press International, Dec. 19, 2011
*Documentary Film -- The Typewriter (In the 21st Century) — 2012

ଶ୍ରେଣୀ:ଯନ୍ତ୍ର
ଲକ୍ଷ୍ମୀ ପରିଡ଼ା

thumb|ଲକ୍ଷ୍ମୀ ପରିଡ଼ା
**ଲକ୍ଷ୍ମୀ ପରିଡ଼ା** ଜଣେ ଓଡ଼ିଆ ମହିଳା, ଯିଏ ବର୍ତ୍ତମାନ କମ୍ପୁଟେସନାଲ ବାୟୋଲୋଜି ସେଣ୍ଟର, ଆଇ.ବି.ଏମ. ଟି.ଜେ. ବାଟସନ ରିସର୍ଚ୍ଚ, ନ୍ୟୁୟର୍କରେ ଜୈବପ୍ରଯୁକ୍ତି ବିଜ୍ଞାନ (ବାୟୋଇନଫରମେଟିକ୍ସ) କ୍ଷେତ୍ରରେ ୧୯୯୮ ମସିହାରୁ ଗବେଷଣାରତ ତଥା କମ୍ପୁଟେସନାଲ ଜିନୋମିକ୍ସ ଗବେଷଣା ଦଳର ମୁଖ୍ୟ । ସେ ନ୍ୟୁୟର୍କ ବିଶ୍ୱବିଦ୍ୟାଳୟର କମ୍ପ୍ୟୁଟର ବିଜ୍ଞାନ ବିଭାଗ, ଯାହାକି ବିଖ୍ୟାତ କୋରାଣ୍ଟ ଇନଷ୍ଟିଚ୍ୟୁଟ ଅଫ ମ୍ୟାଥମେଟିକାଲ ସାଇନ୍ସର ଅଂଶବିଶେଷ, ସେଠାରୁ ନିଜର ଡକ୍ଟରେଟ ଉପାଧି ହାସଲ କରିଛନ୍ତି । ସେ ମଧ୍ୟ ପ୍ୟାଟର୍ଣ୍ଣ ଡିସ୍କଭରି, ଆଲଗୋରିଦମ ଗଠନ ଓ ବିଷ୍ଳେଷଣ, ପପୁଲେସନ ଜିନୋମିକ୍ସ, କମ୍ପାରେଟିଭ ଜିନୋମିକ୍ସ ଇତ୍ୟାଦି ବିଷୟରେ ଗବେଷଣା ନିମନ୍ତେ ବିଶେଷ ରୁଚି ରଖନ୍ତି । ଏହା ବ୍ୟତୀତ ସେ ୬୫ରୁ ଅଧିକ ଗବେଷଣା ମୂଳକ ଲେଖା ଓ ୨୦ରୁ ଅଧିକ ପାଟେଣ୍ଟର ଅଧିକାରୀ ତଥା ବହୁ ବୈଷୟିକ ଆଲୋଚନା ଚକ୍ରରେ ବକ୍ତବ୍ୟ ପ୍ରଦାନ କରିଛନ୍ତି।

ସେ ଦୁଇଟି ପୁସ୍ତକ ମଧ୍ୟ ରଚନା କରିଛନ୍ତି । 
# ପୁର୍ବ: ଫିଷ୍ଟସ ଫ୍ରମ ଦି ଇଷ୍ଟ ( ଓଡ଼ିଆ କୁଇଜିନ ଫ୍ରମ ଇଷ୍ଟର୍ଣ୍ଣ ଇଣ୍ଡିଆ)
# ପ୍ୟାଟର୍ଣ୍ଣ ଡିସ୍କଭରି ଇନ ବାୟୋଇନଫରମେଟିକ୍ସ: ଥିଓରି ଏଣ୍ଡ ଆଲଗୋରିଦମ୍ସ

## ଆଧାର 
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
କାକଟପୁର

**କାକଟପୁର** (English: Kakatpur) ଓଡ଼ିଶାର ପୁରୀ ଜିଲ୍ଲାରେ, ଜିଲ୍ଲା ସଦର ମହକୁମାଠାରୁ ୫୦.୦୦ କି.ମି ଦୁରରେ ଓ ପ୍ରାଚୀ ନଦୀ କୁଳରେ ଅବସ୍ଥିତ ଥିବା ଗୋଟେ ଛୋଟ ସହର।  ଏହା ଓଡ଼ିଶାର ଏକ ପୁରାତନ ଓ ପ୍ରସିଦ୍ଧ ଶକ୍ତିପିଠ ଅଟେ ।
**କାକଟପୁର** ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୬୫.୦୦ କି.ମି. ଦୁରରେ ଓ ପୁରାତନ ରାଜଧାନୀ କଟକଠାରୁ ୭୦.୦୦ କି. ମି. ଦୁରରେ ଅବସ୍ଥିତ ।

## ଇତିହାସ 
## ଭୂଗୋଳ 
କାକଟପୁର ଓଡ଼ିଶାର ଦକ୍ଷିଣ-ପୂର୍ବ ଉପକୂଳରେ, ବଙ୍ଗୋପସାଗର ଠରୁ ମାତ୍ର ୧୦.୦୦ କି.ମି. ଦୁରରେ, ପୁରୀ ଜିଲ୍ଲାରେ ଅବସ୍ଥିତ ।
Latitude: 20° 01' 00" N, Longitude: 86° 12' 00" E, 
Average Elevation : 3 m । 
ପ୍ରାଚୀ ନଦୀ ଏହାର ଦକ୍ଷିଣ ପାର୍ଶ୍ୱ ଦେଇ ବହିଯାଇଥିବା ବେଳେ ଦେବୀ ନଦୀ ମାତ୍ର ୩.୦ କି.ମି. ଦୂରରେ ଉତ୍ତର ଦିଗରେ ବହୁଅଛି । Summer Temperature: 36oC max and 27oC min.
Winter Temperature: 25oC max and 15oC min.
Average Rainfall: 135.23&nbsp;cm

## ଦର୍ଶନୀୟ ସ୍ଥାନ 
# ମା ମଙ୍ଗଳା ମନ୍ଦିର
# ଜାହାନିଆ ପୀଠ (୧୧.୦୦ କି.ମି.)
# କୋଣାର୍କ (୨୧.୦୦ କି.ମି.)
# ଚନ୍ଦ୍ରଭାଗା (୨୪.୦୦ କି.ମି)
# ଗାରୋଇ ଆଶ୍ରମ (୩୦.୦୦କି.ମି.)
# ନିଆଳୀ ମାଧବ ମନ୍ଦିର (୧୫.୦୦ କି.ମି.)
# ରାମଚଣ୍ଡୀ (୨୮.୦୦ କି.ମି.)

## ଶିକ୍ଷାନୁଷ୍ଠାନ 
* ମଙ୍ଗଳା ମହାବିଦ୍ୟାଳୟ
* ମହିଳା ମହାବିଦ୍ୟାଳୟ
* ସରକାରି ବାଳକ ଉଚ୍ଚବିଦ୍ୟାଳୟ
* ସରକାରି ବାଳିକା ଉଚ୍ଚବିଦ୍ୟାଳୟ
* ଧର୍ମପଦ ବୈଷୟିକ ବିଦ୍ୟାଳୟ

## ଯାତାୟତ ସୁବିଧା 
**ବସରେ ଯିବାପାଇଁ:**
* କାକଟପୁର-କଟକ-କାକଟପୁର
* କାକଟପୁର-ଭୁବନେଶ୍ୱର-କାକଟପୁର
* କାକଟପୁର-ପୁରୀ-କାକଟପୁର
* କାକଟପୁର-ପାରାଦୀପ-କାକଟପୁର
* କାକଟପୁର-କୋଲକାତା (କଲିକତା)-କାକଟପୁର
* କାକଟପୁର-ରାଉରକେଲା-କାକଟପୁର

**କାକଟପୁରଠାରୁ ଦୁରତା:**

ସ୍ଥାନର ନାମ - ଦୁରତା (କି.ମି.)
* ଭୁବନେଶ୍ୱର - ୬୫.୦୦ 
* କଟକ - ୭୦.୦୦ 
* ପୁରୀ - ୫୦.୦୦
* ନିମାପଡା - ୨୧.୦୦
* କୋଣାର୍କ - ୨୧.୦୦
* ଜଗତସିଂପୁର - ୫୦.୦୦
* ଅସ୍ତରଙ୍ଗ - ୦୯.୦୦
* ପିପିଲି - ୪୪.୦୦
* ଅଡସପୁର - ୩୭.୦୦
* ନୀଆଳୀ - ୨୫.୦୦
* ପାରାଦୀପ - ୯୦.୦୦
* ରାଉରକେଲା - ୩୬୪.୦୦
* କୋଲକାତା - ୪୮୭.୦୦

## ମନୋରଞ୍ଜନ 
କାକଟପୁରରେ ମନୋରଞ୍ଜନର ଅନେକ ସୁବିଧା ଅଛି । ଏଠାରେ ପ୍ରତିବର୍ଷ ଯାତ୍ରା ପ୍ରତୀଯୋଗିତା ଅନୁସ୍ଠିତ ହୋଇଥାଏ, ଯେଉଁଥିରେ ଓଡ଼ିଶାର ପ୍ରତୀସ୍ଠିତ ଯାତ୍ରା ଦଳମାନେ ଭାଗ ନେଇଥାନ୍ତି । ଏଠାରେ ଗୋଟିଏ ପ୍ରେକ୍ଷ୍ୟାଳୟ (English: Cinema Hall) ମଧ୍ୟ ଅଛି, ଯେଉଁଠି ନୂଆ ଓଡ଼ିଆ ସିନେମା ମୁକ୍ତିଲାଭ କରିବା ସହିତ, ନୁଆ ନୁଆ ହିନ୍ଦୀ ସିନେମା ମଧ୍ୟ ଦେଖିବାକୁ ମିଳେ ।

**ନିକଟରେ ଥିବା ମନୋରଞ୍ଜନ ଧର୍ମୀ ଅନୁଷ୍ଠାନ:**
* ଶ୍ରୀ ଲକ୍ଷ୍ମୀ ପ୍ରେକ୍ଷ୍ୟାଳୟ, କାକଟପୁର
* ନୟାହାଟ ପ୍ରେକ୍ଷ୍ୟାଳୟ, ନୟାହାଟ (୬.୦ କି.ମି)
* ଅସ୍ତରଙ୍ଗ ପ୍ରେକ୍ଷ୍ୟାଳୟ, ଅସ୍ତରଙ୍ଗ (୯.୦ କି.ମି)
* କୋଣାର୍କ ପ୍ରେକ୍ଷ୍ୟାଳୟ, କୋଣାର୍କ (୨୧.୦ କି.ମି)

## କ୍ରୀଡ଼ା 
କାକଟପୁରରେ ପ୍ରତିବର୍ଷ "ବାବାଜୀ ସାହୁ ସ୍ମାରକୀ କ୍ରିକେଟ ପ୍ରତିଯୋଗିତା" ଅନୁଷ୍ଟିତ ହୋଇଥାଏ । ଏଥିରେ ଓଡ଼ିଶାର ସମସ୍ତ ପ୍ରତିଷ୍ଟିତ କ୍ରିକେଟ କ୍ଳବ ଭାଗ ନେଇଥାନ୍ତି ।

## ଜୀବନ ଜୀବିକା 
ଏଠି ମୁଖ୍ୟତଃ ଖାଦ୍ୟଶଷ୍ୟ ପାଇଁ ଧାନ ଓ ଅର୍ଥକରୀ ଫଷଲ ହିସାବରେ ପାନ, ଆଖୁ ଇତ୍ୟାଦି ଚାଷ କରାଜାଏ ।

## ସ୍ୱାସ୍ଥସେବା 
* କାକଟପୁର ପ୍ରାଥମିକ ସ୍ୱାସ୍ଥକେନ୍ଦ୍ର
* ଅଗାଧୁ କମଳା ସ୍ୱାସ୍ଥକେନ୍ଦ୍ର (ବେସରକାରୀ)
* ବାଙ୍ଗୁରିଗାଁ ସାଧାରଣ (Community Health Center) ସ୍ୱାସ୍ଥକେନ୍ଦ୍ର (୮.୦୦ କି.ମି.)

## ରାଜନିତୀ ଓ ରାଜନେତା 
କାକଟପୁର ନିର୍ବାଚନ ମଣ୍ଡଳୀର ଓଡ଼ିଶା ରାଜନିତୀରେ ପ୍ରମୁଖ ସ୍ଥାନ ରହିଚି । ଏଠାରୁ ନିର୍ବାଚିତ ପ୍ରାଥୀ ଓଡ଼ିଶା ସରକାରରେ ବାରମ୍ବାର ପ୍ରମୁଖ ବିଭାଗରେ(ରାଜ୍ୱସ୍ୱ, ପଞ୍ଚାୟତିରାଜ, କୃଷି ବିଭାଗ ଇତ୍ୟାଦି) ମନ୍ତ୍ରୀ ହୋଇଛନ୍ତି ।
ଜଥା:
# ଶ୍ରୀ ସୁରେନ୍ଦ୍ର ନାଥ ନାୟକ
# ଶ୍ରୀ ବୈକୁଣ୍ଠ ନାଥ ସ୍ୱାଇଁ

## ଆଧାର 
ଶ୍ରେଣୀ:ପୁରୀ ଜିଲ୍ଲା
ଶ୍ରେଣୀ:ଓଡ଼ିଶାର ଗାଆଁ ଓ ସହର
ଚିତାକୁଟି

***ଚିତାକୁଟି*** ଏକ *Euphorbia* ବର୍ଗର ଏକ ଗୁଳ୍ମଜାତୀୟ ସପୁଷ୍ପକ ଉଦ୍ଭିଦ । ଏହା 'ହରିହରିକା' ନାମରେ ମଧ୍ୟ ପରିଚିତ । ଚିତାକୁଟି ଘାସ ପଡ଼ିଆରେ ଓ ଅଳିଆ ଜାଗାରେ ବଢ଼ିଥାଏ। ଏହାର ପତ୍ରଗୁଡ଼ିକ ଆଁଶୁ ଆଁଶୁଆ । ପତ୍ରକୁ ଛିଡ଼ାଇଲେ କିମ୍ବା ଏହାର ଡାଳକୁ ଭାଙ୍ଗିଲେ ଧଳା ରଙ୍ଗର କ୍ଷୀର ବାହାରେ। ଏହି ଗୁଳ୍ମଟି ବହୁଶାଖାଯୁକ୍ତ । ଫୁଲ ଗୁଡ଼ିକ ବହୁତ ଛୋଟ ଛୋଟ, ପେନ୍ଥା ପେନ୍ଥା ହୋଇ ଫୁଟିଥାଏ, ମଞ୍ଜି ଛୋଟ ଛୋଟ, ନାଲିଟିଆ ରଙ୍ଗର। ସ୍ୱାଦ ତିକ୍ତ ଓ ଗନ୍ଧହୀନ ।

## ଭାରତୀୟ ପ୍ରାଦେଶିକ ଭାଷା ନାମାବଳୀ 
## ଔଷଧୀୟ ବ୍ୟବହାର 
ଏହାର ସର୍ବାଙ୍ଗ ଔଷଧୀୟ କାମରେ ଆସେ । ଏହା ଫିଲିପାଇନସରେ ପାରମ୍ପରିକ କ୍ରମେ ଡେଙ୍ଗୁ ଜ୍ୱରର ନିରାମୟ କରିବାପାଇଁ ବ୍ୟବହାର କରାଯାଏ। 
* ଚକ୍ଷୁର ଯାବତୀୟ ରୋଗରେ ଏହାର କ୍ଷୀର ବହୁତ ଗୁଣକାରୀ ।
* ଶ୍ୱାସ ରୋଗର ଉପଶମରେ ଏହା ଉପକାରୀ ।
* ଏହାର ସର୍ବାଙ୍ଗର ରସ କଫ, ଝାଡ଼ାରେ ଗଣ୍ଡଗୋଳ, ପେଟବିନ୍ଧା ଓ ଅଜୀର୍ଣ୍ଣ ଝାଡ଼ାରେ ଏହା ଉପକାରୀ ।
* ଚର୍ମରୋଗ (ବିଶେଷ କରି ଶୁଖିଲା ଗଛକୁ ବାଟି ଲଗାଯାଏ) ଓ ମୁହଁର କ୍ଷତରେ (ସଜ ଗଛକୁ ବାଟି ଲଗାଯାଏ) ଉପଯୋଗୀ ।
* ଏହାର ପତ୍ରକୁ ଦଳି ଲଗାଇଲେ କ୍ଷତରୁ ରକ୍ତସ୍ରାବ ବନ୍ଦ କରିଥାଏ ।
* ଏହାର ଚେର ସାପ କାମୁଡ଼ାର ଔଷଧ ।
* ଏହାର ସଜ ପତ୍ର ସ୍ତ୍ରୀ ରୋଗରେ ଉପକାରୀ ।

## ଆଧାର 
## ଅଧିକ ତଥ୍ୟ 
* **Plants That Heal**. Dr. J. C. Kurien.
* ଲକ୍ଷ୍ମଣ ମିଶ୍ରଙ୍କ ଅନୁଭୂତ ଯୋଗମାଳା ବା ସହଜ ଚିକିତ୍ସା

ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଓଡ଼ିଶାର ଉଦ୍ଭିଦ
ରବର୍ଟ ମୂଗ

ରବର୍ଟ୍ ଆର୍ଥର୍ ବବ୍ ମୂଗ୍ (ମଈ ୨୩, ୧୯୩୪ - ଅଗଷ୍ଟ ୨୧, ୨୦୦୫) ମୂଗ ମ୍ୟୁଜିକ୍‌ର ସଂସ୍ଥାପକ, ବୈଦ୍ୟୁତିକ ସଂଗୀତର ଜଣେ ଅଗ୍ରଦୂତ ଓ ମୂଗ୍ ସିନ୍ଥେସାଇଜର୍ ପାଇଁ ଜଣାଶୁଣା ।

ତାଙ୍କ ଉଦ୍ଭାବିତ ବୈଦ୍ୟୁତିକ ଡିଜାଇନ୍ ଅନେକ ସିନ୍ଥେସାଇଜର୍‌ରେ ବ୍ୟବହୃତ ହୁଏ ।

## ପାଦଟୀକା 
## ଆଧାର 
* Pinch, Trevor and Trocco, Frank (2002). *Analog Days: The Invention and Impact of the Moog Synthesizer*. Cambridge, MA: Harvard University Press. hardcover: , 2004 paperback: 

## ବାହାର ଲିଙ୍କ୍ 
* Bob Moog  — official website
* The Bob Moog Memorial Foundation for Electronic Music
* Robert Moog discography at Discogs
* 
* Inventor of the Synthesizer Documentary ~ Moog at youtube
* Moog Music — official website
* Moog Archives illustrated history of company and products
* MoogFest — festival celebrating Moog
* The Moog Taurus Bass Pedals, the Minimoog and the Moog Prodigy
* Pictures of Bob Moog 
* Sound samples from the Moog Modular at BlueDistortion.com

;ସାକ୍ଷାତକାର

* Bob Moog RBMA lecture
* Bob Moog Interview  at electronicmusic.com
* Article about Bob Moog  on SynthMuseum.com
* Interview with Bob Moog on Amazing Sounds
* Article about Robert Moog's career  on Salon.com
* Robert Moog interview in magazine New Scientist
* Radio interview  with Moog from 2004 on WNYC (RealAudio) *(Moog portion begins 30 minutes into program.)*
* Sweetwater Video Interview with Bob Moog discussing his design philosophy and future of synthesis, on Sweetwater.com

;ପେଟେଣ୍ଟ୍

* Descriptive list of Moog patents by J. Donald Tillman

;ଶ୍ରଦ୍ଧାଞ୍ଜଳୀ

* http://news.bbc.co.uk/1/hi/entertainment/music/4696651.stm / http://news.bbc.co.uk/1/hi/entertainment/music/4173510.stm in BBC News
* http://www.citizen-times.com/apps/pbcs.dll/article?AID=/20050823/NEWS01/50822035  in Asheville Citizen-Times
* http://www.latimes.com/news/obituaries/la-me-moog23aug23,1,5675320.story in Los Angeles Times
* http://www.nytimes.com/2005/08/23/arts/music/23moog.html in The New York Times *(may require free registration to access)*
* http://www.economist.com/displaystory.cfm?story_id=4342438 in The Economist
* http://mixonline.com/bob_moog/index.html  in Mix magazine
* http://www.timesonline.co.uk/article/0,,60-1746407,00.html  in The Times

;ସମ୍ମାନ

* Bob Moog Guestbook  at CaringBridge
* Switched On and Ready To Rumble from The New York Times
* *A Tribute To Robert Moog* — tribute album, entry on Discogs
* We Will Miss You, Bob Moog  from BlueDistortion.com

ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୦୫ ମୃତ୍ୟୁ
ଶ୍ରେଣୀ:ଉଦ୍ଭାବକ
ଚେସ

thumb|ଚେକର୍ଡ ପୃଷ୍ଠରେ ଧଳା ଏବଂ କଳା ଚେସ ଖଣ୍ଡଗୁଡ଼ିକର ଏକ ସଂଗ୍ରହ|alt=ଚେକର୍ଡ ପୃଷ୍ଠରେ ଧଳା ଏବଂ କଳା ଚେସ ଖଣ୍ଡଗୁଡ଼ିକର ଏକ ସଂଗ୍ରହ
[thumb|alt=ଗୁଲାଗ୍ ରେ ଚେସ୍|ବର୍ଡର|[:en:Gulag|ଗୁଲାଗ୍ ରେ ଚେସ୍]]

**ଚେସ** (, ) ଏକ ଦୁଇଜଣିଆ ଖେଳ ଯାହାକି ଘର ଭିତରେ ଖେଳା ଯାଉଥିବା ଖେଳ ମଧ୍ୟରୁ ଗୋଟିଏ। ଏହା ଏକ ଚାରିକଣିଆ ଚେସବୋର୍ଡରେ ଖେଳା ଯାଇଥାଏ। ଏଥିରେ ପ୍ରତ୍ୟେକ ଖେଳାଳି ପାଖରେ ୧୬ଟି ଦାନା ଥାଏ ଏବଂ ସେମାନଙ୍କୁ ନେଇ ଚାଲ ଚଳେଇବାକୁ ପଡେ।
## ଆଧାର 
## ବାହାର ତଥ୍ୟ 
* http://www.chess.com/learn-how-to-play-chess.html 
;ଅନ୍ତର୍ଜାତୀୟ ସଙ୍ଗଠନ ସମୂହ
* FIDE – World Chess Federation

:* Official rules – FIDE Laws of Chess
:* FIDE list of top rated players
* ICCF – International Correspondence Chess Federation
* ACP  – Association of Chess Professionals

;ଖବର 
* Chessbase news 
* The Week in Chess 

;ଅନ୍ୟାନ୍ୟ 
* ChessGames.com – online chess database and community
* Chess records – details of longest game, most passed pawns, fewest captures etc.
** Blodig – Wimmer, Bavaria, Germany 1988 : full game with 17 consecutive captures
** CHESS RECORDS in Palview list of unusual chess games (games in full)
* A sample chess game
* The Chess Encyclopedia

ଶ୍ରେଣୀ:ଚେସ
ଭୀମଖୋଜ

**ଭୀମଖୋଜ** ଓଡ଼ିଶାର କଳାହାଣ୍ଡି ଜିଲ୍ଲାର ଧର୍ମଗଡ଼ଠାରେ ଅବସ୍ଥିତ ଏକ ଶୈବପୀଠ ।

କଳାହାଣ୍ଡି ଜିଲ୍ଲାର ଧର୍ମଗଡ ସହରରୁ ପ୍ରାୟ ୧କିମି ଦୂର ଗଲେ ପଡେ ଭୀମଖୋଜ ପଡା । ଏଠାରେ ବିରାଜିତ ସ୍ୱୟଂ ପାତାଳେଶ୍ୱର ମହାଦେବ । ରାଜ୍ୟରେ ପ୍ରମୁଖ ଶୈବପୀଠ ମଧ୍ୟରେ ଭିମଖୋଜର ପାତାଳେଶ୍ୱର ମହାଦେବଙ୍କ ସ୍ଥାନ ସ୍ୱତନ୍ତ୍ର । ଶ୍ରଦ୍ଧାଳୁ ଭକ୍ତଙ୍କର ଭକ୍ତି ନୈବେଦ୍ୟ ନିବେଦନର ଏକ ମୁଖ୍ୟସ୍ଥଳୀ ରୂପେ ଏହା ବିବେଚିତ ହୋଇଆସୁଛି । ଶିବରାତ୍ରି ଏଠାକାର ପ୍ରମୁଖ ଉତ୍ସବ ହେଲେ ମଧ୍ୟ ବର୍ଷର ଅନ୍ୟାନ୍ୟ ପର୍ବପର୍ବାଣି ଅନୁଷ୍ଠିତ ହୋଇଥାଏ । 
ପାତାଳେଶ୍ୱର ମହାଦେବଙ୍କ ମହାତ୍ମ୍ୟକୁ ଆଧାର କରି ବହୁ କିମ୍ବଦନ୍ତୀ ରହିଛି । ପଞ୍ଚୁପାଣ୍ଡବ ଅଞ୍ଜାତବାସ ସମୟରେ ବଣ ଜଙ୍ଗଲ ଦେଇ କଳାହାଣ୍ଡି ଜିଲ୍ଲାରେ ପ୍ରବେଶ କରିଥିଲେ । ସେହି ସମୟରେ ଶାଳ ଓ ଧାମରା ଗଛର ଜଙ୍ଗଲଭରା ଧର୍ମଗଡର ନାଁ ଥିଲା ଧଅଁରାମାଲ । ଦୀର୍ଘପଥ ଅତିକ୍ରମ ପରେ ପଞ୍ଚୁପାଣ୍ଡବ କ୍ଳାନ୍ତ ହୋଇପଡ଼ିଥିଲେ । ତୃଷା ମେଣ୍ଟାଇବା ପାଇଁ ଜଳ ଅନୁସନ୍ଧାନରେ ବାହାରିଥିଲେ ନକୁଳ ଓ ସହଦେବ କିନ୍ତୁ ଜଳ ପାଇନଥିଲେ । ତୃଷ୍ଣା ଅସହ୍ୟ ଦେଖି ଭୀମ ସେଠାରେ ମାଟିକୁ ପାଦରେ ଶକ୍ତ ପ୍ରହାର କରିବାରୁ ଏକ ଗର୍ତ୍ତ ସୃଷ୍ଟିହୋଇ ଜଳ ବାହାରି ଥିଲା । ପଞ୍ଚୁପାଣ୍ଡବ ତୃଷ୍ଣା ମେଣ୍ଟାଇଥିଲେ । ସେହି ସମୟରେ ଯୁଧିଷ୍ଠିର ଏକ ଶାଳବୃକ୍ଷ ମୁଳେ ଥିବା ଶିବଲିଙ୍ଗକୁ ଭକ୍ତିପୁର୍ବକ ପୂଜାର୍ଚ୍ଚନା କରି ସ୍ଥାନ ପରିତ୍ୟାଗ କରିଥିଲେ । ବହୁଦିନ ଅତିକ୍ରାନ୍ତ ପରେ ସେହି ଜଙ୍ଗଲ ଘେରା ସ୍ଥାନକୁ ଆସିଥିଲେ ଗଣ୍ଡ ଶିକାରୀ,ଶାଳ ଗଛ ମୁଳେ ଶିବଲିଙ୍ଗ ଓ ନିକଟରେ ପଥର ଗର୍ତ୍ତ ମଧ୍ୟରେ ଜଳାଶୟ ସହ ବିଶାଳ ପଦ୍ମଚିହ୍ନ ଦେଖି ଶିକାରୀଦ୍ୱୟ ଆଶ୍ଚାର୍ଯାନ୍ୱିତ ହୋଇଥିଲେ । ଶୂନ୍ୟବାଣୀ ହେବାରୁ ସେମାନେ ଅସ୍ତ୍ରତ୍ୟାଗ କରି ପାତାଳେଶ୍ୱରଙ୍କ ଆରାଧନା କରିଥିଲେ ଏବଂ ବହୁବର୍ଷ ଧରି ଆଦିବାସୀ ଗଣ୍ଡମାନେ ପୂଜାକରି ଆସୁଥିଲେ । ଏହି ପରମ୍ପରାର ଯବନିକା ପଡ଼ିଥିଲା ଜଣେ ଜଟିଆ ଗଣ୍ଡଙ୍କ ଔଦ୍ଧତ୍ୟରୁ । ଆଦିବାସୀ ଗଣ୍ଡଙ୍କ ଶେଷ ସେବକ ଜଟିଆ ଗଣ୍ଡ ପଶୁମାଂସ ଆହାର କରି ପାତାଳେଶ୍ୱରଙ୍କ ଅଭିଶାପରୁ କୁଷ୍ଠ ରୋଗରେ ପଡ଼ି ମୃତ୍ୟୁବରଣ କରିଥିଲା । ତା ପରଠାରୁ ପୂଜକ ସୋମନାଥ ଦାସଙ୍କ ପରିବାର ଏଠାରେ ପୂଜା କରିଆସୁଛନ୍ତି । 

## ଆଧାର 
ଶ୍ରେଣୀ:ଓଡ଼ିଶାର ଦର୍ଶନୀୟ ସ୍ଥାନ
ବିଶ୍ୱନାଥ ଦାସ

**ବିଶ୍ୱନାଥ ଦାଶ ** (୧୮୮୯ - ୧୯୮୪) ଜଣେ ଭାରତୀୟ-ଓଡ଼ିଆ ରାଜନେତା, ସମାଜସେବୀ ଓ ସ୍ୱାଧୀନତା ସଂଗ୍ରାମୀ ଥିଲେ । ସେ ବ୍ରିଟିଶ ଶାସନ (୧୯୩୭ - ୧୯୩୯) କାଳରେ ଓଡ଼ିଶା ପ୍ରଦେଶର ପ୍ରଥମ ପ୍ରଧାନମନ୍ତ୍ରୀ ଥିଲେ । ସେ ମଧ୍ୟ ଉତ୍ତର ପ୍ରଦେଶର ରାଜ୍ୟପାଳ (୧୯୬୨-୧୯୬୭) ଥିଲେ ଏବଂ ଶେଷରେ ଓଡ଼ିଶା ପ୍ରଦେଶର ମୁଖ୍ୟମନ୍ତ୍ରୀ (୧୯୭୧-୧୯୭୨) ଥିଲେ । ସେ ଲୋକ ସେବକ ମଣ୍ଡଳର ଆଜୀବନ ସଦସ୍ୟ ମଧ୍ୟ ଥିଲେ । 

## ଜୀବନୀ 
### ପ୍ରାରମ୍ଭିକ ଜୀବନ 
ବିଶ୍ୱନାଥ ଦାଶ ୧୮୮୯ ମସିହା ମଇ ୮ ତାରିଖରେ ଓଡ଼ିଶାର ଗଞ୍ଜାମ ଜିଲ୍ଲାରେ ପୋଲସରା ସହର ବେଳ ଗାଁ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ମଧୁସୂଦନ ଦାଶ । ସେ ରେଭେନ୍ସା ମହାବିଦ୍ୟାଳୟରୁ ସ୍ନାତକରେ ଉତ୍ତୀର୍ଣ୍ଣ ହେବାପରେ ୧୯୧୮ରେ କଲିକତା ବିଶ୍ୱବିଦ୍ୟାଳୟରୁ ଆଇନରେ ସ୍ନାତକୋତ୍ତର ଶିକ୍ଷା ସମାପ୍ତ କରିଥିଲେ । ମାଡ୍ରାସଠାରେ ଓକିଲାତି କରୁଥିବା ସମୟରେ ସେ ୧୯୨୧ ମସିହାରେ ଭାରତୀୟ ଜାତୀୟ କଂଗ୍ରେସରେ ଯୋଗଦେଇଥିଲେ । ସେହିବର୍ଷ ସେ ମଧ୍ୟ ଗଞ୍ଜାମ ଜିଲ୍ଲାର ଛତ୍ରପୁର ତାଲୁକ ପରିଷଦର ସଭାପତି ପଦକୁ ନିର୍ବାଚିତ ହୋଇଥିଲେ ।

### ରାଜନୀତି 
ସେ ମାଡ୍ରାସ କାଉନ୍‌ସିଲକୁ ତିନିଥର (୧୯୨୦ -୧୯୨୯) ନିର୍ବାଚିତ ହୋଇଥିଲେ । ପରେ ସେ ସ୍ୱାଧୀନତା ସଂଗ୍ରାମରେରେ ଭାଗ ନେବାପାଇଁ କାଉନ୍ସିଲରୁ ଇସ୍ତଫା ଦେଇଥିଲେ ଓ ବାରମ୍ବାର ଜେଲ ଯାଇଥିଲେ । ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନରେ ତାଙ୍କର ପ୍ରଚେଷ୍ଟା ପ୍ରଣିଧାନଯୋଗ୍ୟ । ୧୯୩୬ ମସିହାରେ ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନ ହେଲାପରେ ସେ ୧୯୩୭ ମସିହାରେ ଓଡ଼ିଶାର ପ୍ରଥମ ପ୍ରଧାନମନ୍ତ୍ରୀ ହୋଇଥିଲେ । ପରେ ସେ ଦ୍ୱିତୀୟ ବିଶ୍ୱଯୁଦ୍ଧ ହେବାରୁ ୧୯୪୨ ମସିହାରେ ଇସ୍ତଫା ଦେଇଥିଲେ । ସେ ୧୯୪୭ରୁ ୧୯୫୨ ପର୍ଯ୍ୟନ୍ତ ଭାରତୀୟ ସମ୍ବିଧାନ ସଭାର ସଦସ୍ୟ ଥିଲେ । ସେ ଅନେକ ଥର ଓଡ଼ିଶା ପ୍ରଦେଶ କଂଗ୍ରେସ କମିଟିର ସଭାପତି ଥିଲେ । ପରେ ୧୯୭୧-୧୯୭୨ରେ ସେ ଓଡ଼ିଶାର ମୁଖ୍ୟମନ୍ତ୍ରୀ ହୋଇଥିଲେ ।

## ଶେଷ ଜୀବନ 
ପ୍ରାୟ ଅର୍ଦ୍ଧ ଶତାବ୍ଦୀ ଧରି ସାମାଜିକ ଓ ରାଜନୀତିକ ଜୀବନ ଅତିବାହିତ କଲାପରେ ସେ ୨ ଜୁନ ୧୯୮୪ରେ ଇହଲୀଳା ସମ୍ବରଣ କରିଥିଲେ ।

## ଆଧାର 
ଶ୍ରେଣୀ:୧୮୮୯ ଜନ୍ମ
ଶ୍ରେଣୀ:୧୯୮୪ ମୃତ୍ୟୁ
ଶ୍ରେଣୀ:ଓଡ଼ିଶାର ମୁଖ୍ୟମନ୍ତ୍ରୀ
ଶ୍ରେଣୀ:ରାଜନୀତି
ଶ୍ରେଣୀ:ଭାରତୀୟ ନେତା
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ମହୁଲି

**ମହୁଲି** ଏକ ନିଶାଯୁକ୍ତ ପାନୀୟ ଯାହାକୁ ମୁଖ୍ୟତଃ ଓଡ଼ିଶାର ଉତ୍ତର ଓ ପଶ୍ଚିମାଞ୍ଚଳରେ ତଥା ଛତିଶଗଡ଼,ଝାଡ଼ଖଣ୍ଡ ଓ ଉତ୍ତର ମହାରାଷ୍ଟ୍ରର ଜନଜାତିମାନେ ବିଭିନ୍ନ ଉତ୍ସବରେ ପାନ କରିଥାନ୍ତି । ମହୁଲ ଗଛର ଫୁଲରୁ ସ୍ୱତନ୍ତ୍ର କିଣ୍ୱନ ପ୍ରକ୍ରିୟାଦ୍ୱାରା ଏହାକୁ ତିଆରି କରାଯାଏ । ସାଧାରଣତଃ ଏଥିରେ ଆଲକହଲ ପ୍ରତିଶତ ୨୫-୪୫ ମଧ୍ୟରେ ରହିଥାଏ ।
thumb|ମହୁଲି ପାତନ ପାଇଁ ବ୍ୟବହୃତ ପାତ୍ର ।

## ପ୍ରସ୍ତୁତି ପ୍ରଣାଳୀ 
* ୫ଲି. ମହୁଲିର ପ୍ରସ୍ତୁତି ପାଇଁ ପ୍ରଥମେ ୧ କେ.ଜି ମହୁଲ ଫୁଲ ଏବଂ ୫0 ଲି. ଗୁଡକୁ ମିଶାଇ ୫ ଦିନ ପାଇଁ ଏକ ପାତ୍ରରେ ରଖାଯାଏ। 
* ଏହାକୁ ଏକ ବାଉଁଶର ତାଟିରେ ଘୋଡାଇ କିଣ୍ୱନ ପ୍ରକ୍ରିୟାକୁ ତ୍ୱରାନ୍ୱିତ କରାଯାଏ। 
* ଯେତେବେଳେ ଏହି ମିଶ୍ରଣ ପୂରାପୂରି ପିତା ହେଇଯାଏ, ତେବେ ପାଗ ପ୍ରସ୍ତୁତ ବୋଲି ଧରାଯାଏ। 
* ଏହି ମିଶ୍ରଣକୁ ହାଣ୍ଡିଦ୍ୱାରା ନିଆଁ ଉପରେ ରଖି ଗରମ କରାଯାଏ ଏବଂ ବାଷ୍ପକୁ ପାତନ ପଦ୍ଧତିରେ ସଂଗ୍ରହ କରି ଥଣ୍ଡା କରା ଯାଏ । 
* ଏହି ସଂଗ୍ରହୀତ ବାଷ୍ପ ଥଣ୍ଡା ହେଲା ପରେ ମହୁଲି ଭାବରେ ବ୍ୟବହୃତ ହୁଏ। 

ଫାଇଲ:Mahua Flower.JPG|ମହୁଲ ଫୁଲ
ଫାଇଲ:Mahua Flower and Jaggery mixture.JPG|ମହୁଲ ଫୁଲ ଓ ଗୁଡର ମିଶ୍ରଣ
ଫାଇଲ:Distillation_process_for_Mahuli_Traditional_drink.jpg|ପାତନ ପଦ୍ଧତି
ଫାଇଲ:Checking the level of vapor.JPG|ବାଷ୍ପ ସଂଗ୍ରହ
ଫାଇଲ:Mahuli preparation.JPG|ମହୁଲି ରନ୍ଧା ପ୍ରକ୍ରିୟା

## ଆଧାର 
ଶ୍ରେଣୀ:ମାଦକ ପାନୀୟ
ଶ୍ରେଣୀ:ମଦ
ମହାକାଳୀ

**ମହାକାଳୀ** (ସଂସ୍କୃତ: **Mahākālī**, Devanagari: महाकाली), କାଳ (ସମୟ) ଓ ମୃତ୍ୟୁର ଦେବୀ, ମହାନ ଦେବୀ, ମହାଦେବୀ। ତାଙ୍କୁ ଶିବଙ୍କର ସହଚରୀ ବୋଲି କୁହାଯାଏ। ସେ ହେଉଛନ୍ତି ଚିତ୍ ଶକ୍ତି, ବାସ୍ତବତା (ତଳେ ଦେଖନ୍ତୁ) ଏବଂ ଅସ୍ତିତ୍ୱର ଆଧାର। ସେ ହେଉଛନ୍ତି ମହାକାଳ (ସମୟ ବା ମୃତ୍ୟୁ) ଶିବଙ୍କର ପ୍ରକୃତିରୂପା (ସ୍ତ୍ରୀ-ରୂପା) ଶକ୍ତି। ସେ ସମୟାତୀତା, ଦେବୀ ଦୁର୍ଗାଙ୍କ କୋପ ସମ୍ଭୂତା, ତଥା ଆଦି ପରାଶକ୍ତି, ନୀଳାଭ କାନ୍ତିଯୁକ୍ତା। ମା କାଳୀଙ୍କର ଶ୍ରେଷ୍ଠତମ ରୂପ, ଯାହାଙ୍କୁ ହିନ୍ଦୁମାନେ ଦିବ୍ୟ ଜନନୀ ବୋଲି ପରିଗଣିତ କରିଥାନ୍ତି।
## ଆଧାର 
ଶ୍ରେଣୀ:ହିନ୍ଦୁ ଦେବୀ
ସଉରା

**ସଉରା** ଭାରତର ଏକ ପୁରାତନ ଜନଜାତି । ଓଡ଼ିଶାର କୋରାପୁଟ, ପାରଳାଖେମୁଣ୍ଡି , ଗୁଣପୁର , ରାୟଗଡା ଅଞ୍ଚଳରେ ଏହିମାନେ ବସ ବାସ କରିଥାନ୍ତି। ସଉରା ଜନ ଜାତି ମୁହଁ ଓସାରିଆ ଏବଂ ନାକ ବଡ଼ ହୋଇ ଥାଏ। ଭ୍ରୂଲତାର ତଳ ହାଡ ମଧ୍ୟ ପ୍ରଶସ୍ତ ହୋଇ ଥାଏ। ମୁଣ୍ଡର ବାଳ କୁଞ୍ଚୁକୁଞ୍ଚିଆ ଏବଂ ଶରୀରର ରଙ୍ଗ କଳା ହୋଇ ଥାଏ। ଉତ୍ତର ଓଡ଼ିଶାର ଆଦିବାସୀଙ୍କ ତୁଳନାରେ ଏମାନଙ୍କ ଶରୀରର ଗଢଣ ମଜବୁତ ତଥା ସୁଷ୍ଠମ । ଏହି ଜାତିର ପୁରୁଷମାନେ ଖୁବ କ୍ଷୀପ୍ର ଗତିରେ ପାହାଡ଼ିଆ ରାସ୍ତାରେ ଚାଲି ପାରନ୍ତି । 
ସଉରା ମହିଳାମାନେ ଅନେକ ପ୍ରକାରର ଅଳଙ୍କାର ବ୍ୟବହାର କରି ଥାନ୍ତି। ତା ମଧ୍ୟରୁ ଗୋଡ ବାଲା ଏବଂ କାଠ ତିଆରି ବେକର ହାର ମୁଖ୍ୟ । ଘାସ ଏବଂ ଏଲୁମିନିୟମରୁ ତିଆରି ଅଳଙ୍କାର ପ୍ରାୟତଃ ବ୍ୟବହାର ହୋଇଥାଏ। ମହିଳାମାନେ ଖୁବ କମ ବୟସରୁ ଦେହରେ ଚିତା କୁଟେଇ ଥାନ୍ତି। ଚିତାଗୁଡ଼ିକ ସେମାନଙ୍କ ଜୀବନର ବିଭିନ୍ନ ପର୍ଯ୍ୟାୟକୁ ବୁଝେଇ ଥାଏ। ଯୌବନ ପ୍ରାପ୍ତିଠାରୁ ବିବାହ ପର୍ଯ୍ୟନ୍ତ ବିଭିନ୍ନ ସମୟରେ କୁଟେଇଥିବା ଚିତା ଏହି ସଉରା ଜନ ଜାତିର ସାମାଜିକ ବ୍ୟବସ୍ଥାକୁ ଦର୍ଶାଇ ଥାଏ। 
ଏହି ଜନ ଜାତି ନିଜର କଳା କୃତି ପାଇଁ ଜଣାଶୁଣା । ଏମାନଙ୍କର ଚିତ୍ର କଳା ଇଦିତଳ ନାମରେ ପରିଚିତ। ଗୃହର ଭିତର କାନ୍ଥରେ ବିଭିନ୍ନ ବିଷୟରେ ଚିତ୍ର ଆଙ୍କି ଥାନ୍ତି। ମୁଖ୍ୟତଃ ପଶୁ ପକ୍ଷୀ ଙ୍କର ଚିତ୍ର ତଥା ସଉରା ଜନ ଜୀବନ ଏହି ଚିତ୍ରଦ୍ୱାରା ପ୍ରତିଫଳିତ ହୋଇଥାଏ। ସଉରା ଚିତ୍ରକଳାରେ କଳା ଓ ଧଳା ରଙ୍ଗର ବ୍ୟବହାର ଅଧିକଦେଖାଯାଏ ।

thumb|ସଉରା ମହିଳା
## ଆଧାର 
ଶ୍ରେଣୀ:ଓଡ଼ିଆ ଲୋକ
ଇଲେକ୍ଟୋରାଲ କଲେଜ

**ଇଲେକ୍ଟୋରାଲ କଲେଜ** ରାଷ୍ଟ୍ରପତିଙ୍କୁ ନିର୍ବାଚିତ କରିଥାଏ  ।  ଏହି ଇଲେକ୍ଟୋରାଲ କଲେଜରେ ଲୋକ ସଭା ଓ ରାଜ୍ୟସଭାର ସମସ୍ତ ନିର୍ବାଚିତ ସାଂସଦ, କେନ୍ଦ୍ରଶାସିତ ଅଞ୍ଚଳରୁ ନିର୍ବାଚିତ ଓ ସମସ୍ତ ରାଜ୍ୟ ବିଧାନ ସଭାର ନିର୍ବାଚିତ ବିଧାୟକମାନଙ୍କଦ୍ୱାରା ଗଠିତ  ।  ଭାରତରେ ସମୁଦାୟ ୭୭୬ ସାଂସଦ ଓ ୪୧୨୦ ଜଣ ବିଧାୟକ ଅଛନ୍ତି । 
ପ୍ରତ୍ୟେକ ସାଂସଦଙ୍କ ଭୋଟ ମୂଲ୍ୟ = ୭୦୮ ଥିବାବେଳେ ବିଧାୟକଙ୍କ ଭୋଟର ମୂଲ୍ୟ ରାଜ୍ୟ ଜନସଂଖ୍ୟା ଅନୁଯାୟୀ ମୁଲ୍ୟ ନିର୍ଦ୍ଧାରଣ କରାଯାଏ  ।  
ବିଧାୟକଙ୍କ ଭୋଟ ମୂଲ୍ୟ = ରାଜ୍ୟର ସମୁଦାୟ ଜନସଂଖ୍ୟା/ (ସମୁଦାୟ ନିର୍ବାଚିତ ବିଧାୟକ x ୧୦୦୦)
ସାଂସଦଙ୍କ ଭୋଟ ମୂଲ୍ୟ = ସମୁଦାୟ ବିଧାୟକଙ୍କ ଭୋଟର ମୂଲ୍ୟ/ ସମୁଦାୟ ସାଂସଦ

## ଆଧାର 
ଶ୍ରେଣୀ:ଭାରତୀୟ ରାଜନୀତି
ପଞ୍ଚ ପଲଉ

** ପଞ୍ଚ ପଲାଉ ** ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । 
## ଉପାଦାନ 
* ବାସୁମତୀ ଅରୁଆ ଚାଉଳ ୨ କପ୍ 
* ମୁଗଡାଲି ଅଧ କପ୍
* ଫୁଲ କୋବି ଫାଳେ 
* କଞ୍ଚା ମଟର ଛଅ ଚାମଚ
* ଆଳୁ ଦୁଇଟି 
* ଜିରା ୧ ଚାମଚ
* ଗୋଲ ମରିଚ ୧୦ଟି 
* ଡାଲଚିନି୧ଇଞ୍ଚ 
* ଲବଙ୍ଗ ୫ଟି 
* ତେଜ ପତ୍ର ୪ଟି 
* ଲୁଣ, 
* ଗୁଆଘିଅ ୨ ଚାମଚ ଓ 
* ପାଣି ଆବଶ୍ୟକ ମୁତାବକ। 
## ତିଆରି ପ୍ରଣାଳୀ 
ପ୍ରଥମେ ଚାଉଳ ଓ ଡାଲିକୁ ଅଲଗା ଅଲଗା ଭଲ ଭାବରେ ଧୋଇ ନିଅନ୍ତୁ। ଅଲଗା ପାତ୍ରରେ ସେ ଗୁଡ଼ିକୁ ୧୦ରୁ ୧୫ ମିନିଟ୍ ଖେଳାଇ ଶୁଖାନ୍ତୁ। ପ୍ରେସର କୁକର ଗରମ କରି ଘିଅ ପକାନ୍ତୁ। ଘିଅ ଗରମ ହେଲେ ସେଥିରେ ତେଜପତ୍ର, ଲବଙ୍ଗ, ଗୋଲ ମରିଚ, ଅଦା, ଡାଲଚିନି, ଜିରା ପକାଇ ଭାଜନ୍ତୁ। ଜିରା ଫୁଟିଗଲେ, ସେଥିଲେ ଚୁନା ଚୁନା କଟା ହୋଇଥିବା କୋବି, ମଟର ମଞ୍ଜି, ଚୁନା ଚୁନା କଟା ହୋଇଥିବା ଆଳୁକୁ ପକାଇ ବାଦାମୀ ରଙ୍ଗ ହେବାଯାଏ ଭାଜନ୍ତୁ। ଏହି ପରିବା ଭଜାରେ ଚାଉଳ ଓ ଡାଲି ପକାଇ ପୁଣି ପାଞ୍ଚ ମିନିଟ ଭାଜନ୍ତୁ। ଏହାପରେ ପାଣି ମାପ କରି ଦେଇ ଲୁଣ ପକାନ୍ତୁ ଓ ପ୍ରେସର କୁକରକୁ ବନ୍ଦ କରିଦିଅନ୍ତୁ। ଗୋଟିଏ ସିଟି ଆସିବା ପରେ ଧିମା ଆଞ୍ଚରେ ଆଉ ଗୋଟିଏ ସିଟି ଯାଏ ବସାନ୍ତୁ। ଦ୍ୱିତୀୟ ସିଟି ପରେ ନିଆଁରୁ ଓହ୍ଲାଇ ଅଲଗା ରଖନ୍ତୁ। ହଠାତ ନ ଖୋଲି ଗ୍ୟାସ ବାହାରି ଯିବା ଯାଏ ଅପେକ୍ଷା କରନ୍ତୁ। କୁକର ଥଣ୍ଡା ହେଲାପରେ ଢାଙ୍କୁଣୀ ଖୋଲି ସେଥିଲେ ଦୁଇ ଚାମଚ ଘିଅ ପକାନ୍ତୁ। ଏବେ ସେହି ପଞ୍ଚ ପଲାଉକୁ ପଞ୍ଚ ଡାଲି, ସାଲାଡ, ଦହି ଓ ପାମ୍ପଡ ଭଜା ସହିତ ପରସି ଦିଅନ୍ତୁ। 

## ଆଧାର 
* ଖାଆନ୍ତୁ ଓ ଖୁଆନ୍ତୁ – ସଂଯୁକ୍ତା ଦାସ - ପ୍ରଜାତନ୍ତ୍ର ସାପ୍ତାହିକୀ 

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା
ଜହ୍ନି ଚୋପା ଚଟଣୀ

** ଜହ୍ନି ଚଟଣି ** ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ ।

## ଉପାଦାନ 
* ଜହ୍ନି – ୫୦୦ ଗ୍ରାମ
* ସୋରିଷ ତେଲ – ପଚାଶ ମି.ଲି.
* ଜିରା – ଅଧ ଚାମଚ
* ରସୁଣ – ସାତ ଆଠ ଗୋଟି କୁଳା
* ଅଦା - ଇଞ୍ଚେ
* କଞ୍ଚା  ଲଙ୍କା – ଚାରି ପାଞ୍ଚଟି (ରାଗକୁ ଦେଖି)
* ତେନ୍ତୁଳି ଆବଶ୍ୟକତା ଅନୁସାରେ
* ଲୁଣ ଆବଶ୍ୟକତା ଅନୁସାରେ

## ତିଆରି ପ୍ରଣାଳୀ 
ଜହ୍ନିରୁ ଚୋପା ଛଡ଼ାଇ ଚୋପାକୁ ଧୋଇ ଛୋଟ ଛୋଟ କରି କାଟି ରଖନ୍ତୁ। କଡ଼ାରେ ତେଲ ଗରମ କରି ଜିରା ଫୁଟାନ୍ତୁ। ଜିରା ଫୁଟିଯିବା ପରେ କଞ୍ଚାଲଙ୍କା, ରସୁଣ ଓ ଅଦା ଛୋଟ ଛୋଟ କରି ପକାଇ ଦିଅନ୍ତୁ। ଭାଜି ହୋଇଗଲା ପରେ ରଖିଥିବା ଜହ୍ନି ଚୋପାକୁ ପକାନ୍ତୁ। ଏହା ପରେ ଲୁଣ ଦେଇ ଘୋଡ଼ାଇ ଦିଅନ୍ତୁ। ଦୁଇ ତିନି ମିନିଟ ପରେ ଦରସିଝା ଅବସ୍ଥାରେ ତାକୁ ଓହ୍ଲାଇ ତେନ୍ତୁଳି ସହିତ ବାଟି ଦିଅନ୍ତୁ। 

ଏହି ଚଟଣୀ ଭାତ ସହିତ ଖାଇବାକୁ ଭଲ ଲାଗେ।
## ଆଧାର 
* ଖାଆନ୍ତୁ ଓ ଖୁଆନ୍ତୁ – ଅରୁଣା ମହାନ୍ତି - ପ୍ରଜାତନ୍ତ୍ର ସାପ୍ତାହିକୀ-(୨-୮ ଡିସେମ୍ବର ୨୦୦୧)

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା
ସାବିତ୍ରୀ

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ସାବିତ୍ରୀ (ଦେବୀ)
* ସାବିତ୍ରୀ ଓଷା
* ମହାସତୀ ସାବିତ୍ରୀ: ୧୯୮୩ର କଥାଚିତ୍ର
* ସାବିତ୍ରୀ (୧୯୯୫ର ଚଳଚ୍ଚିତ୍ର)
ବନ୍ଧା କୋବି ଚଟଣୀ

** ବନ୍ଧା କୋବି ଚଟଣୀ ** ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ।  ବନ୍ଧା କୋବିକୁ ସନ୍ତୁଳି ସ୍ଵାଦ ଅନୁସାରେ ଲୁଣ ମିଶାଇ ରସୁଣ, ଅଦା, କଞ୍ଚା ଲଙ୍କା, ହଳଦୀ, ଜିରା, ତେଲ ଓ ରାଶି ମିଶାଇ ଚଟଣୀ ପ୍ରସ୍ତୁତ କରାଯାଇଥାଏ। ଏହାକୁ ପଖାଳ ସହ ଖାଇଲେ ଭାରି ମଜା ଲାଗେ।  
## ଉପାଦାନ 
* ବନ୍ଧା କୋବି – ୫୦୦ ଗ୍ରାମ
* ରାଶି – ୨୫ ଗ୍ରାମ
* ରସୁଣ – ସାତ ଆଠ ପାଖୁଡ଼ା 
* ଅଦା - ଇଞ୍ଚେ
* କଞ୍ଚାଲଙ୍କା – ଚାରି ପାଞ୍ଚଟି (ରାଗକୁ ଦେଖି)
* ଲୁଣ, ହଳଦୀ, ତେଲ, ଜିରା, ତେନ୍ତୁଳି ଆବଶ୍ୟକତା ଅନୁସାରେ
## ତିଆରି ପ୍ରଣାଳୀ 
ବନ୍ଧାକୋବିକୁ କାଟି, ଧୋଇ, ଛାଣି ରଖନ୍ତୁ। ରାଶିକୁ ଭାଜି ରଖନ୍ତୁ। କଡ଼ାରେ ତେଲ ଗରମ କରି ଜିରା ଫୁଟାନ୍ତୁ। ଜିରା ଫୁଟିଯିବା ପରେ କଞ୍ଚାଲଙ୍କା, ରସୁଣ ଓ ଅଦା ଛୋଟ ଛୋଟ ଖଣ୍ଡ କରି ପକାଇ ଦିଅନ୍ତୁ। ଭାଜି ହୋଇଗଲା ପରେ ରଖିଥିବା ବନ୍ଧା କୋବିକୁ ପକାନ୍ତୁ। ଏହା ପରେ ଲୁଣ, ହଳଦୀ ଦେଇ ଘୋଡ଼ାଇ ଦିଅନ୍ତୁ। ତିନି ମିନିଟ୍ ପରେ ଦରସିଝା ଅବସ୍ଥାରେ ତାକୁ ଓହ୍ଲାଇ ତେନ୍ତୁଳି ଓ ରଖିଥିବା ଭଜା ରାଶି ସହିତ ବାଟି ପରସି ଦିଅନ୍ତୁ। 

ଏହି ଚଟଣୀ ଭାତ ସହିତ ଖାଇବାକୁ ଭଲ ଲାଗେ।
## ଆଧାର 
* ଖାଆନ୍ତୁ ଓ ଖୁଆନ୍ତୁ – ଅରୁଣା ମହାନ୍ତି - ପ୍ରଜାତନ୍ତ୍ର ସାପ୍ତାହିକୀ-(୨-୮ ଡିସେମ୍ବର ୨୦୦୧)

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା
ଧଣିଆ

ଧଣିଆ ଏକ ଗୁଳ୍ମ ଜାତୀୟ ଉଦ୍ଭିଦ ଯାହା ୩୦ରୁ ୯୦ ସେ.ମି. ଯାଏ ବଢ଼ିଥାଏ। ଏହା ଏକ ଭଲ ମସଲା ଭାବେ ଲୋକପ୍ରିୟ। ଏହି ଗଛ ସିଧା ବଢେ, ଏହାର କାଣ୍ଡ ନରମ, ପତ୍ର ଗୁଡ଼ିକ ଛୋଟ ଛୋଟ ଶିରାଶିରା, ଫୁଲ ଧଳା ରଙ୍ଗର। ଏହାର ଫଳ ଗୋଲ ଓ ବାଦାମୀ ରଙ୍ଗର। ଏହାର ପତ୍ର ଓ ଫଳ ଭଭୟକୁ ମସଲା ରୂପେ ବ୍ୟବହାର କରାଯାଏ।

## ବିବିଧ ଭାଷାରେ ନାମ 
## ବ୍ୟବହାର 
### ଔଷଧୀୟ 
thumb|left|ସଜ ଧଣିଆ ପତ୍ର, ଏହାକୁ ଚୀନି ପାରସ୍ଲେ ବା ସିଲାଣ୍ଟ୍ରୋ ମଧ୍ୟ କୁହାଯାଏ।
* ଏହାକୁ କ୍ଷୁଧା ବର୍ଦ୍ଧକ ରୂପେ ବ୍ୟବହାର କରାଯାଏ।
* ପେଟର ବିକୃତି, ବାୟୁ ଆଦି ଦୂର କରେ।
* ଆକସ୍ମିକ ପେଶୀ ସଂକୋଚନ, ମୁର୍ଚ୍ଛା ଆଦିରେ ଏହା ଗୁଣକାରୀ।
* ପାକସ୍ଥଳୀର କ୍ଷମତା ବଢାଏ।
* ଦରଜ କରୁଥିବା ଗଣ୍ଠିରେ ଲଗାଇଲେ ଏହା ବଥା କମାଏ।
* ଔଷଧାଦିକୁ ସୁଗନ୍ଧିତ କରିବାପାଇଁ ଏହାର ବହୁଳ ବ୍ୟବହାର ହୋଇଥାଏ।
### ଅନ୍ୟାନ୍ୟ 
thumb|right|ଶୁଖିଲା ଧଣିଆ ମଞ୍ଜି
* ଧଣିଆ  ଏକ ଭଲ ମସଲା। ଏହାର ମଞ୍ଜିକୁ ଓ ପତ୍ରକୁ ମସଲା ରୂପେ ଅନେକ ପ୍ରକାରର ଭାରତୀୟ ବ୍ୟଞ୍ଜନରେ ବ୍ୟବହାର କରାଯାଏ। ଏହାର ପତ୍ର ସହିତ ତେନ୍ତୁଳି ମିଶାଇ ସ୍ୱାଦିଷ୍ଠ ଚଟଣୀ ମଧ୍ୟ କରାଯାଏ। ଧଣିଆ ମଞ୍ଜିକୁ ପାନର ମସଲା ରୂପେ ମଧ୍ୟ ଉପଯୋଗ କରାଯାଏ।
## ଆଧାର 
## ଅଧିକ ତଥ୍ୟ 
* Plants That Heal by Dr. J C Kurian, Oriental Watchman Publishing House, Pune, India

ଶ୍ରେଣୀ:ମସଲା
ରସୁଣ

thumb|ରସୁଣ ମାଳ

**ରସୁଣ** ଏକ ଗୁଳ୍ମ ଜାତୀୟ ଉଦ୍ଭିଦ । ଏହା ଏକ ଭଲ ମସଲା ଭାବେ ମଧ୍ୟ ଲୋକପ୍ରିୟ। ଏହି ଗୁଳ୍ମ ଅତି ବେଶୀରେ ୩୦ ସେ.ମି. ଉଚ୍ଚତା ଯାଏଁ ବଢ଼ିଥାଏ । ପତ୍ର ଗୁଡ଼ିକ ଚେପଟା, ସରୁ ଓ ଲମ୍ବା । ଏହାର ମୂଳରେ କଲି କଲି ହୋଇ ଏକ ଧଳା ଆବରଣରେ ଆବୃତ ହୋଇ ରସୁଣ ରହିଥାଏ। ଏହାର ମୂଳକୁ ହିଁ ମୁଖ୍ୟତଃ ମସଲା ଓ ଔଷଧ ରୂପରେ ବ୍ୟବହାର କରାଯାଇଥାଏ ।
ଭାରତୀୟ ବ୍ୟଞ୍ଜନରେ ଏହାର ବହୁଳ ବ୍ୟବହାର ହୋଇଥାଏ ।

## ବିବିଧ ଭାଷାରେ ନାମ 
thumb|right|ରସୁଣ ଫୁଲ
## ବ୍ୟବହାର 
### ଔଷଧୀୟ 
* ଦେହରୁ କୃମି ମାରିବାରେ 
* ଥଣ୍ଡା, ସର୍ଦ୍ଦି ଦୂର କରିବାରେ, ଟନସିଲ (ଗଳାବ୍ୟଥା), କଣ୍ଠର କର୍କଶ ସ୍ୱରରେ
* ଲାଳ ବୃଦ୍ଧି କରିବା ଓ ହଜମରେ ସହାୟତା କରିବାରେ, ପେଟର ବାୟୁ ଓ ପେଟକାମୁଡ଼ା ଆଦି ଦୂର କରିବାରେ
* ମୂତ୍ରର ପ୍ରବାହକୁ ସୁଗମ କରିବାରେ
* ଜ୍ୱର ଦୂର କରିବାରେ
* ଫୁଲା, ଦରଜ ଦୂର କରିବାରେ
* ବ୍ରୋଙ୍କାଇଟିସ, ଯକ୍ଷ୍ମା (ଟ୍ୟୁବରକୁଲୋସିସ) , ନିମୁନିଆ(ସନ୍ନିପାତ), ଆସ୍ଥ୍ମା(ଶ୍ୱାସ), ଏବଂ ଅନ୍ୟାନ୍ୟ ଶ୍ୱାସ ସମ୍ବନ୍ଧିୟ ରୋଗରେ 
* ଏହା ଉଚ୍ଚ ରକ୍ତଚାପର ଉତ୍ତମ ଔଷଧ। ଏଥିପାଇଁ କଞ୍ଚା ରସୁଣକୁ ସାଲାଡରେ ଖିଆଯାଏ ।
* ଏହା କର୍କଟ ରୋଗର ପ୍ରତିଷେଧକ ଓ ଆଣ୍ଟିବାୟୋଟିକ
* କାନଟଣା, କାଲାପଣ ଓ ବାଳ ବଢିବାରେ ବିଳମ୍ବ ହେଲେ ଏହାର ପ୍ରୟୋଗ କରାଯାଏ, ଏଥିପାଇଁ ରସୁଣକୁ ଛେଚି ନଡିଆ ତେଲରେ ଗରମ କରି, ସେହି ତେଲକୁ ଛାଣି ତାକୁ ନଖ ଉଷୁମ କାନରେ ପକାଯାଏ।
* ବିଭିନ୍ନ ଚର୍ମରୋଗରେ ଏହା ଗୁଣକାରୀ
* ବୈଜ୍ଞାନିକ ପର୍ଯ୍ୟବେକ୍ଷଣରୁ ଜଣା ପଡ଼ିଛି ଯେ, ରସୁଣ ଖାଇବାଦ୍ୱାରା ଦେହରେ କୋଲେଷ୍ଟରଲର ମାତ୍ରା କମ୍ ହୁଏ ।
### ଅନ୍ୟାନ୍ୟ 
* ନିମ୍ନରକ୍ତଚାପ (hypotension)ର ରୋଗୀ ରସୁଣ ଖାଇବା ହାନିକାରକ ।
## ଆଧାର 
## ପୁସ୍ତକ 
* Plants That Heal by Dr. J C Kurian, Oriental Watchman Publishing House, Pune, India 

## ଅଧିକ ତଥ୍ୟ 
ଶ୍ରେଣୀ:ମସଲା
ଶ୍ରେଣୀ:ଔଷଧୀୟ ଗଛ
କରଞ୍ଜ

କରଞ୍ଜ ଏକ ଦ୍ରୁମ ଜାତୀୟ ଉଦ୍ଭିଦ। ଏହା ଜଳ ବହୁଳ ସ୍ଥାନରେ ସାଧାରଣତଃ ବଢିଥାଏ। ଏହାର ଡାଳକୁ ଲୋକେ ଦାନ୍ତକାଠି କରିଥାନ୍ତି। ଏହାର ପତ୍ର ମଧ୍ୟମ ଆକାରର, ମୁନିଆ। ଏହାର ଫଳ ଟାଣ, ଦେଖିବାକୁ ବୃକକ ଆକାରର। ଫଳ ଭିତରେ ଗୋଟିଏ ମାତ୍ର ମଞ୍ଜି ରହିଥାଏ।

## ବିବିଧ ଭାଷାରେ ନାମ 
## ବ୍ୟବହାର 
### ଔଷଧୀୟ 
* ଶରୀରରୁ କୃମି ଦୂରୀକରଣ, ଆଖିର ରୋଗ, ଯୋନିର ରୋଗ, ଚର୍ମ ରୋଗ, ଆବୁ, ଅର୍ଶ, ଘାଆ, କୁଣ୍ଡିଆ, ତଳିପେଟରେ ପାଣି ଜମା ହେବା, ତଳିପେଟ ପ୍ଳୀହା ବଢ଼ିବା, ଯକୃତର ସଙ୍କୋଚନ ଆଦିରେ ଏହାର ପ୍ରୟୋଗ ହୋଇଥାଏ।
* ଏହା ପାକସ୍ଥଳୀକୁ ସୁସ୍ଥ ଓ ଶକ୍ତିଶାଳୀ କରେ। ଏହା ଭୋକ ବଢାଏ, ଆନ୍ତରିକ କ୍ଷତ ଦୂର କରେ, ଦେହରୁ ବିଷ ଓ ବିଜାତୀୟ ଦ୍ରବ୍ୟକୁ ବାହାର କରିଦିଏ।
* ହଜମରେ ସାହାଯ୍ୟ କରେ ଓ ଏହା ମୃଦୁ ବିରେଚକ।
* ପିତ୍ତ ବିକାର ଓ ମଧୁମେହରେ ଗୁଣକାରୀ।
* ରକ୍ତ ଶୋଧକ, କାନଟଣା ନିବାରକ, ପୁରୁଣା ଜ୍ୱର ଓ ହାଇଡ୍ରୋସିଲ ଦୂର କରେ।
* ଆଣ୍ଠୁ-ଗଣ୍ଠିର ଯନ୍ତ୍ରଣା, ଚର୍ମରେ ଧଳା ଦାଗ, କୁଣ୍ଡିଆ, କୁଷ୍ଠ, ଘାଆ, ମୂତ୍ର ବିକାର, ମୁଣ୍ଡବିନ୍ଧା, ଯକୃତ ପ୍ରଦାହରେ ଏହା ଗୁଣକାରୀ। 
ଏହାର ସର୍ବାଙ୍କ ଔଷଧୀୟ ଗୁଣରେ ଭରା। ଏହାର ଛେଲିର ସିଝା, ପତ୍ର ଓ ଫୁଲ ଉପରୋକ୍ତ ବିଭିନ୍ନ ରୋଗରେ କାମରେ ଆସିଥାଏ। 
thumb|କରଞ୍ଜ ଫଳ
### ଅନ୍ୟାନ୍ୟ 
* କରଞ୍ଜ ଡାଳ ଦାନ୍ତ କାଠି ରୂପେ ବ୍ୟବହାର କରାଯାଏ। ଏହାର ତେଲକୁ ମଧ୍ୟ ଲୋକେ ବିଭିନ୍ନ ଚର୍ମ ରୋଗରେ ଓ ଆଣ୍ଠୁ-ଗଣ୍ଠି ବାତରେ ମାଲିସ କରିବାପାଇଁ ବ୍ୟବହାର କରିଥାନ୍ତି।
## ଆଧାର 
## ବାହାର ଆଧାର 
* Plants That Heal by Dr. J C Kurian, Oriental Watchman Publishing House, Pune, India

ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଓଡ଼ିଶାର ଉଦ୍ଭିଦ
ଗେଣ୍ଡୁଫୁଲ

ଗେଣ୍ଡୁ ଏକ ଗୁଳ୍ମ ଜାତୀୟ ସପୁଷ୍ପକ ଉଦ୍ଭିଦ। ଏହା ଏକ ସୁନ୍ଦର ଫୁଲ ଭାବେ ଲୋକପ୍ରିୟ। ଏହି ଗଛ ସିଧା ବଢେ, ଏହାର କାଣ୍ଡ ନରମ, ପତ୍ର ଗୁଡ଼ିକ ସରୁସରୁ, ଫୁଲ ମୁଖ୍ୟତଃ ହଳଦିଆ ଓ ଲାଲ ରଙ୍ଗର। ଏହା ଅତି ବେଶୀରେ ଏକ ମିଟର ଯାଏ ବଢ଼ିଥାଏ।

## ବିବିଧ ଭାଷାରେ ନାମ 
## ବ୍ୟବହାର 
### ଔଷଧୀୟ 
ଏହାର ସର୍ବାଙ୍ଗ ଔଷଧୀୟ ଉପଯୋଗରେ ଆସିଥାଏ।
* ଏହା ଛାତିର ଯନ୍ତ୍ରଣାରେ ଗୁଣକାରୀ
* ମନର ଉଦ୍ୱିଗ୍ନତାକୁ ଦୂର କରେ
* ଶରୀରରୁ କୃମି ଦୂର କରିଥାଏ
* ରକ୍ତ ଶୋଧକ
* ଆଣ୍ଠୁ ଗଣ୍ଠି ଦରଜରେ ଅତି ଗୁଣକାରୀ, ଥଣ୍ଡା-ସର୍ଦ୍ଦି, ଆନ୍ତରିକ କ୍ଷତ, ଆଖି ଓ ଜରାୟୁ ରୋଗ ଆଦିରେ ଉପକାରୀ
* ଘାଆ, ବଥ ଓ ଚର୍ମର ନାନାଦି ବିକାର ଦୂରକରେ
* କାନ ଟଣାରେ ଉପକାରୀ
* ମୃଦୁ ବିରେଚକ 
### ଅନ୍ୟାନ୍ୟ 
* ଗେଣ୍ଡୁ ଏକ ଭଲ ଫୁଲ। ଦିଅଁଙ୍କୁ ଚଢାଯାଏ, ବିବାହ-ବ୍ରତ ଆଦି କର୍ମରେ ଓ ବିଭିନ୍ନ ସାମାଜିକ ପର୍ବ ପର୍ବାଣିରେ ସାଜ ସଜ୍ଜାରେ ଏହାର ବହୁଳ ବ୍ୟବହାର ହୋଇଥାଏ। 
## ବାହାର ଆଧାର 
* Plants That Heal by Dr. J C Kurian, Oriental Watchman Publishing House, Pune, India

ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଫୁଲ
ଶ୍ରେଣୀ:ଓଡ଼ିଶାରେ ଦେଖାଯାଉଥିବା ଫୁଲଗୁଡ଼ିକର ତାଲିକା
ଶ୍ରେଣୀ:ଓଡ଼ିଶାର ଉଦ୍ଭିଦ
ପିଆଜ

**ପିଆଜ** ଏକ ଗୁଳ୍ମ ଜାତୀୟ ଉଦ୍ଭିଦ। ଏହା ଏକ ଭଲ ମସଲା ଭାବେ ମଧ୍ୟ ଲୋକପ୍ରିୟ । ଏହାର ମୂଳକୁ ମୁଖ୍ୟତଃ ବ୍ୟବହାର କରାଯାଏ । କଅଁଳିଆ ପିଆଜ ପତ୍ର ଯାହାକୁ ପିଆଜ ଶଣ୍ଢା କହିଥାନ୍ତି, ତାହା ମଧ୍ୟ କେତେକ ବ୍ୟଞ୍ଜନରେ ବ୍ୟବହାର କରାଯାଏ । କୋଷ

## ବିବିଧ ଭାଷାରେ ନାମ 
## ବ୍ୟବହାର 
### ଔଷଧୀୟ 
* ଏକ ଉତ୍ତେଜକ ଦ୍ରବ୍ୟରୂପେ 
* ପରିସ୍ରାର ପ୍ରବାହକୁ ସୁଗମ କରାଇବାରେ
* ଋତୁକାଳରେ ରକ୍ତର ପ୍ରବାହକୁ ସୁଗମ କରାଇବାରେ
* ଖାଦ୍ୟନଳୀର ଯାବତୀୟ ଦୋଷ ଦୂର କରିବାରେ ଓ ଏହାକୁ ସୁରକ୍ଷା ପ୍ରଦାନ କରିବାରେ
* ରକ୍ତ ପରିସ୍କାର କରିବାରେ
* ଯକ୍ଷ୍ମା, ବିଭିନ୍ନପ୍ରକାରର ଆନ୍ତରିକ କ୍ଷତ, ଟାଇଫଏଡ଼ ଜ୍ୱର, ଟିସୁ ଭିତରେ ଅତ୍ୟଧିକ ତରଳ ଦ୍ରବ୍ୟ ଜମା ହୋଇଥିଲେ, ମଧୁମେହ, କାଶ, ଛାତି ଓ ଫୁସଫୁସର ଦୋଷ, ଥଣ୍ଡା-ସର୍ଦ୍ଦି, ଆଣ୍ଠୁ-ଗଣ୍ଠି ବାତ (ରିଉମାଟିଜମ), ଚର୍ମ ରୋଗ, ବୃକକ/ପଥର, ଯକୃତ ବିକାର, ପାଳିଜ୍ୱର, ଶ୍ୱାସ, କୋଷ୍ଠବଦ୍ଧତା ଓ ବାନ୍ତି ଆଦି ଦୂର କରିବାରେ ଏହାର ପ୍ରୟୋଗ ହୋଇଥାଏ। 
* ବିଷାକ୍ତ କୀଟ ଦଂଶନରେ, ଆବୁ, ଫୁଲା-ଦରଜ ଆଦିରେ, ପୂଜଯୁକ୍ତ ବଥରେ, କ୍ଷତ ଓ ଘାଆରେ, ନାକରୁ ରକ୍ତ ସ୍ରାବରେ ମଧ୍ୟ ଏହାର ପ୍ରୟୋଗ ହୋଇଥାଏ। ଏଥିପାଇଁ କଞ୍ଚା ପିଆଜର ରସକୁ ମହୁ ସହିତ ସିଧା କ୍ଷତ ଉପରେ ପ୍ରୟୋଗ କରାଯାଏ।
* କଞ୍ଚା ପିଆଜର ରସ ଚନ୍ଦାମୁଣ୍ଡରେ ନୂଆ ବାଳ ସୃଷ୍ଟି କରିବାରେ ସାହାଯ୍ୟ କରେ ଓ ବାଳର ବୃଦ୍ଧିରେ ସହାୟକ ହୋଇ ଥିବାରୁ ଏହା ଚନ୍ଦାପଣର ପ୍ରତିଷେଧକ।
କଞ୍ଚା ପିଆଜକୁ ଖାଇଲେ ଉପରୋକ୍ତ ଅନେକ ରୋଗ ଦୂର ହୋଇଥାଏ।
### ଅନ୍ୟାନ୍ୟ 
* ପିଆଜ ଏକ ଭଲ ମସଲା। ପ୍ରାୟ ପ୍ରତ୍ୟେକ ଭାରତୀୟ ବ୍ୟଞ୍ଜନରେ ଏହା ବ୍ୟବହାର କରାଯାଏ।

## ଆଧାର 
## ପୁସ୍ତକ 
* Plants That Heal by Dr. J C Kurian, Oriental Watchman Publishing House, Pune, India 
## ଅଧିକ ତଥ୍ୟ 
* PROTAbase on *Allium cepa*
* Watch the Video: No Cry Onion Chopping (with Jonathon Stewart) 
* Allium cepa L. Medicinal Plant Images Database (School of Chinese Medicine, Hong Kong Baptist University) 

ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ
ଜାକିର ହୁସେନ

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:

* ଜାକିର ହୁସେନ (ତବଲା ବାଦକ)
* ଜାକିର ହୁସେନ (ରାଜନୀତିଜ୍ଞ): ଭାରତର ଭୁତପୂର୍ବ ରାଷ୍ଟ୍ରପତି
ଶ୍ରୀୟଙ୍କା ଷଡ଼ଙ୍ଗୀ

**ଶ୍ରୀୟଙ୍କା ଷଡ଼ଙ୍ଗୀ** (ଜନ୍ମ ୧୦ ଜାନୁଆରୀ ୧୯୯୫) ଓଡ଼ିଶାରେ ଜନ୍ମିତ ଜଣେ ସୁଟର । ୧୦ମିଟର ଏୟାର ରାଇଫଲ ସୁଟିଂ ତାଙ୍କର ପ୍ରିୟ ଇଭେଣ୍ଟ । ଅନ୍ତର୍ଜାତୀୟ ସ୍ଥରରେ ସେ ଏଯାବତ ୪ଟି ସ୍ୱର୍ଣ୍ଣ ସହ ପ୍ରାୟ ୨୫ଟି ପଦକ ହାସଲ କରିସାରିଲେଣି ।

## ଜୀବନୀ 
ଶ୍ରୀୟଙ୍କାଙ୍କ ପିତା ସୀତାଂଶୁ ଚରଣ ଷଡ଼ଙ୍ଗୀ ଭାରତୀୟ ସ୍ଥଳସେନା ଚାକିରି କରନ୍ତି । ସୀତାଂଶୁ ନିଜେ ଜଣେ କ୍ରିକେଟ ଖେଳାଳି । ସେ ସର୍ଭିସେସ ପକ୍ଷରୁ ୨୬ଟି ପ୍ରଥମ ଶ୍ରେଣୀ ମ୍ୟାଚ ଖେଳିଛନ୍ତି । ଭାରତୀୟ ସେନାର "ମିଶନ୍ ଅଲିମ୍ପିକ୍ସ କ୍ୟାଚ୍ ଦେମ୍ ୟଙ୍ଗ" କାର୍ଯ୍ୟକ୍ରମଦ୍ୱାରା ଶ୍ରୀୟଙ୍କା ସେନା ପକ୍ଷରୁ ଶୁଟିଂ ଖେଳ ପାଇଁ ବଛାଯାଇଥିଲେ । ଶ୍ରୀୟଙ୍କାଙ୍କ ପୈତୃକ ଘର ସମ୍ବଲପୁର ଜିଲ୍ଲାର ମୋଦିପଡ଼ା । ସେ ଦିଲ୍ଲୀ ବିଶ୍ୱବିଦ୍ୟାଳୟ ଅନ୍ତର୍ଗତ ସେଣ୍ଟ ଷ୍ଟିଫେନସ କଲେଜରୁ ସ୍ନାତକୋତ୍ତର ଶିକ୍ଷାଲାଭ କରିଛନ୍ତି । ୨୦୧୧ମସିହାରୁ ଗଗନ ନାରଙ୍ଗଙ୍କ ପୁଣେସ୍ଥିତ "ଗନ୍ ଫର୍ ଗ୍ଲୋରୀ" ଅନୁଷ୍ଠାନରେ ଟ୍ରେନିଂ କରୁଛନ୍ତି । ସେଠାରେ ରୁଷୀୟ ପ୍ରଶିକ୍ଷକ "ଉରିଲ ମିଖାଲକିନ" ତାଙ୍କୁ ୨୦୧୧-୧୨ରେ ପ୍ରଶିକ୍ଷଣ କରିଥିଲେ । "ଦୀପାଳି ଦେଶପାଣ୍ଡେ" ତାଙ୍କର ନିୟମିତ ପ୍ରଶିକ୍ଷକ ଅଟନ୍ତି । "ଗୋସ୍ପୋର୍ଟ ଫାଉଣ୍ଡେସନ" ତାଙ୍କର ପ୍ରାୟୋଜକ ଅଟନ୍ତି । ମନସ୍ତାତ୍ତିକ ପ୍ରଶିକ୍ଷକ ବୈଭବ ଆଗାସେ ମଧ୍ୟ ତାଙ୍କୁ ମନସ୍ତାତ୍ତିକ ପ୍ରଶିକ୍ଷଣ ପ୍ରଦାନ କରନ୍ତି । 

## ସଫଳତା 
* ଜାନୁଆରୀ ୨୦୧୨ ଦୋହାର କାତାରଠାରେ ଅନୁଷ୍ଠିତ ଦ୍ୱାଦଶ ଏସୀୟ ସୁଟିଂ ଚାମ୍ପିଅନଶିପର ଜୁନିଅର ବିଭାଗରେ ରୌପ୍ୟ ପଦକ
* ୨୦୧୧ରେ କୁଏତରେ ଅନୁଷ୍ଠିତ ଚତୁର୍ଥ ଏସୀୟ ଏୟାର ଗନ ସୁଟିଂ ଚାମ୍ପିଅନସିପର ୧୦ମିଟର ଏୟାର ରାଇଫଲ ଜୁନିଅର ମହିଳା ଇଭେଣ୍ଟରେ ସ୍ୱର୍ଣ୍ଣ ପଦକ 
* ୨୦୧୧ ଜୁନରେ ଅନୁଷ୍ଠିତ ୫୫ତମ ଜାତୀୟ ସୁଟିଂ ଚାମ୍ପିଅନସିପରେ ଦୁଇଟି ରୌପ୍ୟ ପଦକ
* ୨୦୧୧ର ଉତ୍ତରାଞ୍ଚଳ ସୁଟିଂ ଚାମ୍ପିଅନସିପରେ ଦୁଇଟି ସ୍ୱର୍ଣ୍ଣ ଓ ହରିୟାନା ରାଜ୍ୟ ସୁଟିଂ ଚାମ୍ପିଅନସିପରେ ଦୁଇଟି ସ୍ୱର୍ଣ୍ଣପଦକ
* ଫେବୃଆରୀରେ ସାରଜାହଠାରେ ଅନୁଷ୍ଠିତ ଆରବ ଓମେନ ସୁଟିଂ ଚାମ୍ପିଅନଶିପରେ ଦୁଇଟି ରୌପ୍ୟ (ବ୍ୟକ୍ତିଗତ ଓ ଦଳଗତ)
* ୨୧ମଇ-୨୮ମଇ ୨୦୧୨ରେ ଜର୍ମାନିର ମ୍ୟୁନିକ ସହରରେ ଆୟୋଜିତ ଆଇ. ଏସ ଏସ ଏଫ ବିଶ୍ୱକପ-୩ରେ ଭାରତୀୟ ସୁଟିଂ ଦଳ ପକ୍ଷରୁ ପ୍ରତିନିଧିତ୍ୱ 
* ୧୩ମଇ-୨୧ମଇ ୨୦୧୨ରେ ଇଟାଲୀର ମିଲାନ ସହରରେ ଆୟୋଜିତ ଆଇ. ଏସ ଏସ ଏଫ ବିଶ୍ୱକପ-୨ରେ ଭାରତୀୟ ସୁଟିଂ ଦଳ ପକ୍ଷରୁ ପ୍ରତିନିଧିତ୍ୱ 
## ଆଧାର 
ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଏକଲବ୍ୟ ପୁରସ୍କାର ସମ୍ମାନିତ
ପତୁଆ

## ପରିଚୟ 
ପତୁଆ, ବା ବାଟିବସା ଅବିଭାଜିତ ବାଲେଶ୍ୱର ଅଞ୍ଚଳର ଏକ ଗାଉଁଲି ଖାଦ୍ୟ । ଓଡ଼ିଶାର ଅନ୍ୟ ଅଞ୍ଚଳରେ ଏହାକୁ ପଥୁରିବସା, ତାଟିଆବସା ବା ପତ୍ରପୋଡା ମଧ୍ୟ କହନ୍ତି। "ବାଟି" ଶବ୍ଦଟି ବାଲେଶ୍ୱରରେ ତାଟିଆ ବା ଗିନା(ପାତ୍ର )କୁ ବୁଝାଯାଏ। ଆବଶ୍ୟକୀୟ ସାମଗ୍ରୀକୁ ବାଟିରେ ରଖି ଅଥବା ପତ୍ରରେ ଗୁଡ଼ାଇ ତା’ପରେ ତାକୁ ନିଆଁରେ ରଖି ଏହାକୁ ପ୍ରସ୍ତୁତ କରାଯାଏ ବୋଲି ପତୁଆ ବା ବାଟିବସା କୁହାଯାଏ। 

## ପ୍ରକାର 
ପତୁଆ ବା ବାଟିବସା ଅନେକ ପ୍ରକାରର।
ନିରାମିଷ
* କଲରା ପତୁଆ, 
thumb|ସୁସ୍ୱାଦୁ କଲରା ପତୁଆ
* ମଦରଙ୍ଗା ପତୁଆ, 
* ମେଥି ଶାଗ ପତୁଆ, 
* ନିମ୍ବ ପତ୍ର ପତୁଆ, 
* ପିତାଗମା ପତୁଆ, 
* ଚିନା ବାଦାମ ପତୁଆ, 
* ବୋଇତାଳୁ (ବୋଇତି କଖାରୁ ବା ମାଖନ) ମଞ୍ଜି ଓ ଫୁଲ ଭିତରେ ଥିବା କେଶରର ପତୁଆ ଏବଂ 
* କେତେକ ପରିବା ଚୋପାରୁ ମଧ୍ୟ ଏହାକୁ ପ୍ରସ୍ତୁତ କରାଯାଏ । 
ଆମିଷ 
* ଚୁନା ମାଛ ପତୁଆ, 
* ମାଛ ପତୁଆ ଓ 
* ଶୁଖୁଆ ବାଟିବସା 

## ଦରକାରୀ ସାମଗ୍ରୀ 
ଏଥିପାଇ ସାଳ ପତ୍ର, କଦଳୀ ପତ୍ର , ପଣସ ପତ୍ର , ପଳାସ ପତ୍ର ଇତ୍ୟାଦି ବ୍ୟବହାର କରାଯାଏ। ଏଥି ସହିତ ସୋରିଷ, ଜିରା, ରସୁଣ ଓ କଞ୍ଚାଲଙ୍କା ଓ ଉପରୋକ୍ତ ନିର୍ଦିଷ୍ଟ ପତୁଆର ବିଶେଷ ଉପାଦାନଟି ସହ ଅନ୍ୟାନ୍ୟ କିଛି ପନି ପରିବା ଦରକାର ହୋଇଥାଏ। 

ନିମ୍ନରେ କେବଳ **ମଦରଙ୍ଗା ପତୁଆ**ର ପ୍ରସ୍ତୁତି ପ୍ରଣାଳୀ ଦିଆଗଲା।

## ପ୍ରସ୍ତୁତି ପ୍ରଣାଳୀ 
ଏହାର ପ୍ରସ୍ତୁତି ପ୍ରଣାଳୀ ସାଧାରଣ ତରକାରୀଠାରୁ ସାମାନ୍ୟ ଭିନ୍ନ । ପତୁଆ ପ୍ରସ୍ତୁତି ପାଇଁ ପାରମ୍ପରିକ କାଠ ଚୁଲୀର ଆବଶ୍ୟକ ହୁଏ । 

ସାଧାରଣତଃ ଚୁଲୀରେ ରୋଷେଇ ସରିଲା ପରେ, ରହିଯାଇଥିବା ଡହଡହ ଅଙ୍ଗାରରେ ପୂର୍ବରୁ ପ୍ରସ୍ତୁତ ମସଲା ଓ ପରିବାର ମିଶ୍ରଣକୁ ପତ୍ରରେ ଗୁଡାଇ ପତୁଆ ପ୍ରସ୍ତୁତ କରାଯାଏ। ଏହି ମିଶ୍ରଣକୁ ବାଟିରେ ରଖି ନିଆଁରେ ବସାଇଲେ ତାକୁ ବାଟି ବସା କୁହାଯାଏ। ଯଦି ଏହାକୁ ଚୁଲୀରେ ନ ବନେଇ, ଗ୍ୟାସ୍ ବା ହିଟର୍ରେ ବନାନ୍ତି ତେବେ କୌଣସି ଏକ ଧାତବ(ଆଲୁମିନିୟମ) ବାସନରେ ବନେଇ ବାକୁ ହୋଇଥାଏ।

ପ୍ରଥମେ ସୋରିଷ, ଜିରା, ରସୁଣ ଓ କଞ୍ଚାଲଙ୍କାକୁ ବାଟି ନିଅନ୍ତୁ । ମଦରଙ୍ଗା ଶାଗକୁ ଭଲ ଭାବରେ ବାଛି,ଧୋଇ ରଖନ୍ତୁ । ଏହାକୁ ଶିଳରେ ବହଳିଆ କରି ବାଟନ୍ତୁ ବା ଗ୍ରାଇଣ୍ଡର୍ରେ ପେସି ପେସ୍ଟ ବନାନ୍ତୁ ।

କିଛି ଆଳୁ, କୁନ୍ଦୁରି, ବୋଇତାଳୁକୁ ଅତି ଛୋଟ ଛୋଟ କରି କାଟି ମଦରଙ୍ଗା ପେସ୍ଟରେ ମିଶାନ୍ତୁ । କିଛି ସୋରିଷ ତେଲ ପକାନ୍ତୁ, ଲୁଣ, ମସଲା, ଦେଇ ଭଲ ଭାବରେ ହାତରେ ଦଳି ରଖନ୍ତୁ । କଦଳୀ ପତ୍ରକୁ ଧୋଇ ତା’ ଉପରେ ଅଳ୍ପ ତେଲ ଲଗାଇ, ଅଙ୍ଗାର ଉପରେ ଦେଖେଇ ସେକି ନିଅନ୍ତୁ । ତା ମଧ୍ୟରେ ପୂର୍ବରୁ ପ୍ରସ୍ତୁତ ମିଶ୍ରଣକୁ ତିନି /ଚାରି ପରସ୍ତ କରି ଗୁଡାଇ, ଅଙ୍ଗାର ମଧ୍ୟରେ ଘୋଡାଇ ରଖିଲେ ମଦରଙ୍ଗା ପତୁଆ ୨୦ ମିନିଟରେ ପ୍ରସ୍ତୁତ ହେଇଯିବ ।

ଏହାକୁ ଗରମ ଭାତ ଓ ପଖାଳ ଭାତ ସହିତ ଖିଆଯାଏ । ବାଲେଶ୍ୱର ଅଞ୍ଚଳରେ ମୁଢ଼ିକୁ ପଖାଳି ତା ସହିତ ମଧ୍ୟ ଖାଆନ୍ତି ।

## ଆଧାର 
ଶ୍ରେଣୀ:ଓଡ଼ିଆ ରାନ୍ଧଣା
ଜାକିର ହୁସେନ (ରାଜନୀତିଜ୍ଞ)

**ଜାକିର ହୁସେନ** ୧୮୯୭ ମସିହା ଫେବୃଆରୀ ୮ ତାରିଖରେ ହାଇଦ୍ରାବାଦରେ ଜନ୍ମଗ୍ରହଣ କରିଥିଲେ । ୧୯୬୭ ମଇ ୧୩ ତାରିଖରେ ଦେଶର ତୃତୀୟ ରାଷ୍ଟ୍ରପତି ଭାବେ ଦାୟିତ୍ୱ ଗ୍ରହଣ କରିଥିଲେ । ୧୯୬୨-୧୯୬୭ ପର୍ଯ୍ୟନ୍ତ ସର୍ବପଲ୍ଲୀ ରାଧାକ୍ରିଷ୍ଣନ ରାଷ୍ଟ୍ରପତି ଥିବାବେଳେ ଶ୍ରୀହୁସେନ ଉପରାଷ୍ଟ୍ରପତି ଭାବେ କାର୍ଯ୍ୟ କରିଥିଲେ । ୧୯୫୭ରୁ ୧୯୬୨ ପର୍ଯ୍ୟନ୍ତ ବିହାର ରାଜ୍ୟପାଳ ଭାବେ କାର୍ଯ୍ୟ କରିଥିଲେ । ସେ ଦେଶର ପ୍ରଥମ ମୁସଲମାନ ରାଷ୍ଟ୍ରପତି । ୧୯୬୩ ମସିହାରେ ଦେଶର ସର୍ବୋଚ୍ଚ ବେସାମରିକ ସମ୍ମାନ ଭାରତରତ୍ନରେ ସମ୍ମାନିତ କରାଯାଇଥିଲା । 

## ଶିକ୍ଷା 
୧୯୧୩ ମସିହାରେ ମାଟ୍ରିକ୍ ପାସ୍ କରି, ସେ ଆଲିଗଡ଼ର ମୁସଲିମ ଆଙ୍ଗ୍ଲୋ-ଓରିଏଣ୍ଟାଲ୍ କଲେଜ୍‌ରେ ଭର୍ତ୍ତି ହେଲେ ଏବଂ ପରେ ଡାକ୍ତରୀ ଶିକ୍ଷା ପାଇଁ ଲକ୍ଷ୍ନୌ ଖ୍ରୀଷ୍ଟିଆନ୍ କଲେଜ୍‌ରେ ସେ ବାଚେଲର୍ ଅଫ୍ ସାଇଂସ୍ ଡିଗ୍ରୀ ପାଇଁ ଭର୍ତ୍ତି ହେଲେ। ତେବେ, ଅସୁସ୍ଥତା କାରଣରୁ ସେ ପଢ଼ା ଛାଡ଼ିବାକୁ ବାଧ୍ୟ ହେଲେ ଏବଂ ଏକ ବର୍ଷ ପରେ ପୁନର୍ବାର ଆଲିଗଡ଼ କଲେଜ୍‌ରେ ଭର୍ତ୍ତି ହେଲେ । ୧୯୧୮ମସିହାରେ ସେ ଦର୍ଶନଶାସ୍ତ୍ର, ଇଂରାଜୀ ସାହିତ୍ୟ ଏବଂ ଅର୍ଥନୀତିରେ ସ୍ନାତକ ଡିଗ୍ରୀ ପ୍ରାପ୍ତ ହେଲେ। ସେ ମହାବିଦ୍ୟାଳୟର ଛାତ୍ର ସଂଘର ଉପାଧ୍ୟକ୍ଷ ଭାବେ ନିର୍ବାଚିତ ହୋଇଥିଲେ ଏବଂ ତାଙ୍କ ଉତ୍କୃଷ୍ଟ ଭାଷଣ ଦକ୍ଷତା ପାଇଁ ପୁରସ୍କାର ମଧ୍ୟ ଜିତିଥିଲେ। ସେ ପରେ ଆଇନ ଏବଂ ଅର୍ଥନୀତିରେ ସ୍ନାତକୋତ୍ତର ଅଧ୍ୟୟନ କଲେ । ୧୯୨୦ ମସିହାରେ ସ୍ନାତକୋତ୍ତର ଡିଗ୍ରୀ ଅର୍ଜନ କରିବା ପରେ, ସେ କଲେଜ୍‌ରେ ଅଧ୍ୟାପକ ଭାବେ ନିଯୁକ୍ତ ହେଲେ ।

୧୯୧୫ ମସିହାରେ ସ୍ନାତକ ଅଧ୍ୟୟନ କରିବା ସମୟରେ, ହୁସେନ୍ ଶାହଜାହାନ୍ ବେଗମ୍‌ଙ୍କ ସହିତ ବିବାହ କଲେ, ଯାହାଙ୍କଠାରୁ ସେଠି ସାଏଦା ଖାନ୍ ଏବଂ ସଫିଆ ରହମାନ୍ ନାମକ ଦୁଇ ଝିଅ ଥିଲେ । ସଫିଆ, ଆଲିଗଡ଼ ମୁସଲିମ ବିଶ୍ୱବିଦ୍ୟାଳୟର ଭୌତିକ ବିଜ୍ଞାନ ଅଧ୍ୟାପକ ଜିଲ୍-ଉର୍-ରହମାନ୍‌ଙ୍କ ସହିତ ବିବାହ କଲେ, ଯେତେବେଳେ ସାଏଦା, କେନ୍ଦ୍ର ମନ୍ତ୍ରୀ ଏବଂ ରାଜ୍ୟପାଳ ଭାବେ କାର୍ଯ୍ୟ କରିଥିବା ଖୁର୍ଶେଦ୍ ଅଲମ୍ ଖାନ୍‌ଙ୍କ ସହିତ ବିବାହ କଲେ । ତାଙ୍କ ପୁଅ ସଲମାନ୍ ଖୁର୍ଶିଦ୍ ୨୦୧୨ ମସିହାରେ ଭାରତର ବୈଦେଶିକ ମନ୍ତ୍ରୀ ହୋଇଥିଲେ ।

ହୁସେନ୍‌ଙ୍କ ଛଅ ଭାଇମାନଙ୍କ ମଧ୍ୟରୁ, ଯୁସୁଫ୍ ହୁସେନ୍ ଏକ ଇତିହାସବିଦ୍ ହେବା ସହିତ ସାହିତ୍ୟ ଅକାଦେମି ପୁରସ୍କାର ବିଜେତା ଏବଂ ଆଲିଗଡ଼ ମୁସଲିମ ବିଶ୍ୱବିଦ୍ୟାଳୟର ସହ-ଉପାଚାର୍ଯ୍ୟ ଥିଲେ। ମହମୁଦ୍ ହୁସେନ୍ ପାକିସ୍ତାନ ଆନ୍ଦୋଳନ ସହିତ ଘନିଷ୍ଠ ଭାବେ ଜଡ଼ିତ ଥିଲେ ତଥା ପାକିସ୍ତାନ ସରକାରର ଶିକ୍ଷା ମନ୍ତ୍ରୀ ଏବଂ ଢାକା ଏବଂ କରାଚି ବିଶ୍ୱବିଦ୍ୟାଳୟର ଉପାଚାର୍ଯ୍ୟ ହୋଇଥିଲେ । ତାଙ୍କ ଭାତୃପୌତ୍ର, ଜେନେରାଲ୍ ରହିମୁଦ୍ଦିନ୍ ଖାନ୍ ପାକିସ୍ତାନର ଚେୟାରମ୍ୟାନ୍ ଜଏଣ୍ଟ୍ ଚିଫ୍ସ ଅଫ୍ ଷ୍ଟାଫ୍ କମିଟି ଏବଂ ପରେ ବାଲୋଚିସ୍ତାନ୍ ଏବଂ ସିନ୍ଧର ରାଜ୍ୟପାଳ ହୋଇଥିଲେ । ତାଙ୍କ ବଡ଼ଭାଇଙ୍କ ଭାତୃପୌତ୍ର, ମାସୁଦ୍ ହୁସେନ୍, ଆଲିଗଡ଼ ମୁସଲିମ ବିଶ୍ୱବିଦ୍ୟାଳୟର ସାମାଜିକ ବିଜ୍ଞାନର ଏକ ପ୍ରଫେସର୍ ଏମେରିଟସ୍ ଏବଂ ପରେ ଜାମିଆ ମିଲିଆ ବିଶ୍ୱବିଦ୍ୟାଳୟର ଉପାଚାର୍ଯ୍ୟ ହୋଇଥିଲେ ।

## ଆଧାର 
## ଅଧିକ ତଥ୍ୟ 
* Minority minister, V-C read Fatiha at Dr Zakir Hussain’s grave – TCN News
* Dr. Zakir Hussain Biography

ଶ୍ରେଣୀ:୧୮୯୭ ଜନ୍ମ
ଶ୍ରେଣୀ:୧୯୬୯ ମୃତ୍ୟୁ
ଶ୍ରେଣୀ:ଭାରତର ରାଷ୍ଟ୍ରପତି
ଶ୍ରେଣୀ:ଭାରତ ରତ୍ନ ସମ୍ମାନିତ
ଶ୍ରେଣୀ:ଭାରତର ଉପରାଷ୍ଟ୍ରପତି
ଇଣ୍ଡିଆନ ପ୍ରିମିଅର ଲିଗ

ଇଣ୍ଡିଆନ ପ୍ରିମିଅର ଲିଗ (ଆଇ ପି ଏଲ) ଭାରତର ଏକ ଟ୍ୱେଣ୍ଟି୨୦ ପେସାଦାର କ୍ରିକେଟ ଚାମ୍ପିଅନସିପ ଲିଗ ।
ପ୍ରଥମ ଆଇ ପି ଏଲ ୨୦୦୮ ମସିହା ଏପ୍ରିଲ୍ ୧୮ ତାରିଖରେ ଆରମ୍ଭ ହୋଇଥିଲା ଏବଂ ପ୍ରଥମ ମ୍ୟାଚ୍ ବାଙ୍ଗାଲୋରର ଏମ୍.ଚିନ୍ନାସ୍ୱାମୀ ଷ୍ଟାଡିୟମରେ ଖେଳାଯାଇଥିଲା !

## ଆଧାର 
## ଅଧିକ ତଥ୍ୟ 
* 
* 2012 Indian Premier League at ESPNcricinfo

ଶ୍ରେଣୀ:କ୍ଲବ୍ କ୍ରିକେଟ
ଆମ୍ବ ମୁରବା

** ଆମ୍ବ ମୁରବା ** ଭାରତର ଓଡ଼ିଶାରେ ତିଆରି କରା ଯାଉଥିବା ଏକ ଖାଦ୍ୟ । 
## ଉପାଦାନ 
* କଞ୍ଚାଆମ୍ବ – ୧ କି.ଗ୍ରା., 
* ଚିନି – ୧ କି.ଗ୍ରା., 
* ସାଇଟ୍ରିକ ଏସିଡ – ଅଧ ଚାମଚ, 
* ଲୁଣ – ସ୍ୱାଦ ଅନୁସାରେ
## ତିଆରି ପ୍ରଣାଳୀ 
୧୦ଟି ପୁରା ଟାଣ କଞ୍ଚା ଆମ୍ବ ବାଛନ୍ତୁ। ଏହାକୁ ଭଲରୂପେ ଧୋଇ ଚୋପାଛଡ଼ାଇ, ଟାକୁଆ ବାହାର କରି ବଡ଼ ବଡ଼ କରି କାଟି ରଖନ୍ତୁ। ଆମ୍ବ ଖଣ୍ଡଗୁଡ଼ିକୁ ଲୁଣ ପାଣିରେ ଅଧ ଘଣ୍ଟାଯାଏଁ ପକାଇ ରଖନ୍ତୁ। ଏହାପରେ ଖଣ୍ଡେ ସଫା କପଡ଼ାରେ ଏହି ଆମ୍ବ ଖଣ୍ଡଗୁଡ଼ିକୁ ବାନ୍ଧି ଦଶ ମିନିଟ ରଖନ୍ତୁ। ୩ ଭାଗ ଚିନିରେ ଏକ ଭାଗ ପାଣି ଦେଇ ଶିରା ପ୍ରସ୍ତୁତ କରନ୍ତୁ। ଏଥିରେ ସାଇଟ୍ରିକ ଏସିଡ ପକାଇ ଗରମ କରନ୍ତୁ। ତାକୁ ଛାଣନ୍ତୁ ଓ ଥଣ୍ଡା କରନ୍ତୁ। ସେଥିରେ ଆମ୍ବ ଖଣ୍ଡ ଗୁଡ଼ିକୁ ପକାଇ ଗୋଳାନ୍ତୁ। ଏହି ମିଶ୍ରଣକୁ ବହଳିଆ ହେବା ପର୍ଯ୍ୟନ୍ତ ଘାଣ୍ଟନ୍ତୁ। ଏବେ ନିଅନ୍ତୁ ଆମ୍ବ ମୁରବାର ମଜା। ଏହାକୁ ଶୀତଳ କରି କାଚ ଜାରରେ ଭଲ ଭାବରେ ବନ୍ଦ କରି ଶୀତଳ ଓ ଶୁଷ୍କ ସ୍ଥାନରେ ରଖନ୍ତୁ।
## ଆଧାର 
* ଖାଆନ୍ତୁ ଓ ଖୁଆନ୍ତୁ – ଉପାସୀ କଠାର - ପ୍ରଜାତନ୍ତ୍ର ସାପ୍ତାହିକୀ-(୧୧-୧୭ ଅଗଷ୍ଟ ୨୦୦୨)
 

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା
ଶୁଖୁଆ

**ଶୁଖୁଆ** ବା ଶୁଖା ମାଛ ଓଡ଼ିଶାର ବିଭିନ୍ନ ପ୍ରାନ୍ତରେ ସାଧାରଣ ଜନ ଜୀବନରେ ବହୁଳ ଭାବେ ବ୍ୟବହୃତ ଏକ ଖାଦ୍ୟ ପଦାର୍ଥ । ଆମିଷ ଭୋଜନ କରୁଥିବା ଲୋକେ ମାଛର ବିକଳ୍ପ ଭାବେ ଶୁଖୁଆ ବ୍ୟବହାର କରିଥାନ୍ତି । ଏହା ମାଛ ଅପେକ୍ଷା ବହୁତ ଶସ୍ତା ଅଟେ । ଓଡ଼ିଶାରେ ସାଧାରଣତଃ ମଧ୍ୟବିତ୍ତ ଓ କମ ରୋଜଗାର କରୁଥିବା ଲୋକେ ଶୁଖୁଆ ଖାଇଥାନ୍ତି । 

ଲଞ୍ଚ ଓ ଡଙ୍ଗାଦ୍ୱାରା ମତ୍ସ୍ୟଜୀବୀମାନେ ସମୁଦ୍ରରୁ ମଛ ଧରନ୍ତି । ସେମାନେ ବରଫରେ ମାଛକୁ ରଖି କୂଳକୁ ଆସନ୍ତି । ମାଛକୁ ବିକ୍ରୟ କରାଗଲା ପରେ କିଛି ମାଛ ପଚିବା ଅବସ୍ଥାରେ ଥାଆନ୍ତି । ମାଛଧରାଲିମାନେ ବଳକା ପଚା ମାଛକୁ ଲୁଣପାଣି ଓ ଫର୍ମାଲଡିହାଇଡ଼ ରସାୟନିକ ଦ୍ରବଣରେ ବୁଡ଼ାଇ ଦିଅନ୍ତି । ଏହା ମାଛକୁ ଶୀଘ୍ର ଶୁଖାଇବାରେ ସାହାଯ୍ୟ କରେ । ଲୋକେ ଏହି କେମିକାଲକୁ କଲିକତାରୁ ମଗାଇଥାଆନ୍ତି । ମାଟିତଳେ ପୋତି ରଖିଥାନ୍ତି ଏବଂ ଦରକାର ହେଲେ ବ୍ୟବହାର କରିଥାନ୍ତି । 
thumb|ହାଟରେ ବିକା ହେବାକୁ ଥିବା ଶୁଖୁଆ

## ପ୍ରକାର
ଶୁଖୁଆ ଦୁଇ ପ୍ରକାରର, ସମୁଦ୍ର ମାଛକୁ ଶୁଖାଇ ଲୁଣି ଶୁଖୁଆ ତିଆରି କରାଯାଇଥାଏ ଓ ମଧୁର ଜଳରୁ ମିଳୁଥିବା ମାଛରୁ ମଧ୍ୟ ଶୁଖୁଆ ତିଆରି କରାଯାଇଥାଏ ।
thumb|ଶୁଖୁଆ
## ପ୍ରସ୍ତୁତି ପ୍ରଣାଳୀ
### ଲୁଣି ଶୁଖୁଆ
ସମୁଦ୍ରରୁ ଯାହା ଆସେ ସେଟା ଲୁଣି ଶୁଖୁଆ କୁହା ଯାଏ, ପ୍ରଥମେ ସମୁଦ୍ରରୁ ମାଛ ଆଣିବେ ତାକୁ ସମୁଦ୍ରର ବାଲିରେ ସୁଖେଇବେ , ସୁଖିଲା ପରେ ସେ ହୁଏ ଲୁଣି ଶୁଖୁଆ ।
### ମଧୁର ଶୁଖୁଆ
ଯୋଉଟା ମଧୁର ପାଣିରୁ ଆସେ ସେଟା ମଧୁର ଶୁଖୁଆ କୁହାଯାଏ. ଚୁନା ମାଛ ଆଣିବାପରେ ତାକୁ ତେଲ ଲୁଣ ଦେଇ ମାଟି ହାଣ୍ଡିରେ ସୁଖା ଯାଏ ନିଆଁ ସହାୟତାରେ ।
## ଶୁଖୁଆ ଏବଂ ସ୍ୱାସ୍ଥ୍ୟ
ଲୁଣ ପାଣି ଓ ଫର୍ମାଲଡିହାଇଡ଼ ଦ୍ରବଣରେ ବ୍ୟବହାର ହୋଇଥିବା ଶୁଖୁଆ ସ୍ୱାସ୍ଥ୍ୟ ପକ୍ଷେ କ୍ଷତିକାରକ । ଏହା ଖାଇଲେ ଆଖିରୁ ପାଣି ଗଡ଼ିଥାଏ ଓ ମୋତିଆବିନ୍ଦୁ ବାହାରି ଦୃଷ୍ଟିଶକ୍ତି କମିଯାଏ । ଏତଦବ୍ୟତିତ ବୃକକ ରୋଗ, ଚର୍ମ ରୋଗ ଦେଖାଯିବା ସହ ଫୁସଫୁସ ସଂକ୍ରମଣ ହେବାର ସମ୍ଭାବନା ଥାଏ ।  
## ଆଧାର 
ଶ୍ରେଣୀ:ଓଡ଼ିଆ ଖାଦ୍ୟ
ଶ୍ରେଣୀ:ଆମିଷ ଖାଦ୍ୟ
ଆସନ

[thumb|[ପଦ୍ମାସନ]]

[thumb|[ସର୍ବାଙ୍ଗାସନ]]
## ପଦାନ୍ୱୟ 
**ଆସନ** (ହିନ୍ଦୀ - आसन - *āsana*)ର ଅର୍ଥ ହେଲା ବସିବା। ) ଯୋଗରେ ଏହା ଶରୀରର ଏକ ସ୍ୱତନ୍ତ୍ର ବସିବା ମୁଦ୍ରା। . ଯୋଗ ଅଭ୍ୟାସ ଦିଗରୁ ଦେଖିଲେ ଆସନର ଦୁଇଟି ଅର୍ଥ ରହିଛି, ଅଭ୍ୟାସୀ ଯେଉଠି ବସେ ଓ ଅଭ୍ୟାସୀ ଯେଉଁପରି ବସେ।  ପତଞ୍ଜଳୀଙ୍କ ଯୋଗସୂତ୍ର ଅନୁସାରେ ସ୍ଥିର ସୁଖଂ ଆସନଂ, ଅର୍ଥାତ ଏମିତି ଏକ ବସିବାର ଶୈଳୀ ଯେଉଁଥିରେ ଅଧିକ କାଳ ପର୍ଯ୍ୟନ୍ତ ନିରବିଚ୍ଛିନ୍ନ ସ୍ଥିର ଓ ନିରୁଦ୍ୱିଗ୍ନ ଭାବେ ବସିହୁଏ। 

## ମୁଖ୍ୟ ଉଦ୍ଦେଶ୍ୟ 
ପତଞ୍ଜଳୀଙ୍କ ଯୋଗସୂତ୍ରରେ ବର୍ଣ୍ଣିତ ଆସନମାନଙ୍କ ଭିତରୁ ‘ମେରୁଦଣ୍ଡକୁ ସିଧାକରି ବସି ରହିବାର ସ୍ଥିତି’ ହେଉଛି ମୌଳିକ ଆସନ। ତାଙ୍କ ଅନୁସାରେ ସ୍ଥିର ଭାବରେ ଏକ ସ୍ଥିତିରେ ସହଜତାର ସହିତ ବସି ରହିବା ହିଁ ଆସନ।  ଆସନ ଓ ପ୍ରାଣାୟାମକୁ ମିଶାଇ ପରବର୍ତ୍ତୀ କାଳରେ ହଠଯୋଗ  ନାମକ ଶାରୀରିକ ଉତ୍କର୍ଷ ଲାଭ କରିବାର ପ୍ରଣାଳୀ ମଧ୍ୟ ବିକଶିତ ହୋଇଛି। କିନ୍ତୁ ପ୍ରକୃତ ପକ୍ଷେ ପତଞ୍ଜଳୀ ଋଷିଙ୍କ ପ୍ରଣିତ ରାଜଯୋଗର ଅଷ୍ଟାଙ୍ଗ ଚରଣ ଭିତରୁ ଆସନ ହେଉଛି ସମାଧି ଲାଭ କରିବାର ପ୍ରଥମ ପଦକ୍ଷେପ। 

ଅଷ୍ଟାଙ୍ଗ ଯୋଗର ଅନ୍ୟାନ୍ୟ ଅଙ୍ଗ ଗୁଡ଼ିକ ହେଲା ଯମ, ନିୟମ, ଆସନ, ପ୍ରାଣାୟାମ, ପ୍ରତ୍ୟାହାର, ଧାରଣା, ଧ୍ୟାନ ଆଉ ସମାଧି।  ଏହା ଅଦ୍ୱୈତବାଦ ଓ ଏହା ସାଂଖ୍ୟବାଦୀ ହିମାଳୟର ସିଦ୍ଧମାନଙ୍କଠାରୁ ବିକଶିତ ହୋଇଛି। 

## ପରିବର୍ତ୍ତିତ ଦୃଷ୍ଟିକୋଣ 
ଅଧୁନା ଯୋଗକୁ କେବଳ ଶାରୀରିକ କସରତ ହିସାବରେ ପରିଗଣିତ କରା ଯାଏ। ଶବାସନରେ ନିର୍ଜୀବବତ୍ ପଡ଼ି ରହିବାଠାରୁ ଶୀର୍ଷାସନରେ ମୁଣ୍ଡ ତଳକୁ କରି ଗୋଡ଼କୁ ଉପରକୁ କରିବାର ବିପରୀତ ମୁଦ୍ରା ପର୍ଯ୍ୟନ୍ତ ଶରୀରର ବିବିଧ ସ୍ଥିତିକୁ ନେଇ ଅନେକ ଗୁଡ଼ିଏ ଆସନ ବିକଶିତ ହୋଇଛି।  

ଏହି ସ୍ଥିତି ଗୁଡ଼ିକର ନାମ ଅନେକ ସ୍ଥଳରେ କୌଣସି ପ୍ରାଣୀର ଆକାର ଦୃଷ୍ଟିରୁ ତା’ର ନାମ ଅନୁସାରେ ନାମିତ ହୋଇଛି - ଯଥା ମଣ୍ଡୁକାସନ (ଏକ ବେଙ୍ଗ ପରି ଶାରୀରିକ ସ୍ଥିତି)। ପ୍ରତିଟି ଆସନ ଶରୀରର ନିର୍ଦ୍ଦିଷ୍ଟ ଅଙ୍ଗ ଉପରେ ଚାପ ପକାଇଥାଏ ଓ ସେହି ଅଙ୍ଗକୁ ରକ୍ତ ସଞ୍ଚାଳନ ସୁଗମ କରାଇ ତତ୍ ସମ୍ପର୍କିତ ରୋଗକୁ ଦୂର କରିବାରେ ସାହାଯ୍ୟ କରିଥାଏ। ଏହା ଶରୀରର ନମନୀୟତା ଓ ପ୍ରାଣଶକ୍ତିକୁ ବଢାଏ। ତେଣୁ ଯଦିଓ ଆସନର ଆବିଷ୍କାର ଏକ ସ୍ଥିତିରେ ଅଧିକକାଳ ବସି ରହିବାର କ୍ଷମତାକୁ ବିକାଶ କରିବା ପାଇଁ ହୋଇଥିଲା, ପରବର୍ତ୍ତୀ କାଳରେ ଶାରୀରିକ କସରତ ହିସାବରେ ଏହାର ବହୁଳ ପ୍ରସାର ହୋଇଛି।  ଆଜିକାଲି ଆସନ ବା ଯୋଗାସନ କହିଲେ ଲୋକେ ଶାରୀରର ବିଭିନ୍ନ ସ୍ଥିତିକୁହିଁ ବୁଝିଥାନ୍ତି। 

thumb|right|ଯୋଗ ଅଭ୍ୟାସ କରୁଥିବା ଛାତ୍ର ଛାତ୍ରୀ

## ପ୍ରସ୍ତୁତି 
ଆସନ କରିବା ଆଗରୁ ନିମ୍ନଲିଖିତ ପୂର୍ବ ପ୍ରସ୍ତୁତି ଆବଶ୍ୟକ:

* ପେଟ ଖାଲି ରହିବା ଦରକାର।
* କୌଣସି କ୍ରିୟାର ଅଭ୍ୟାସକୁ ଜୋର ଦେଇ ନ କରି ଆରାମରେ କରିବା ଦରକାର। ଦେହ ଥରିବା ଉଚିତ ନୁହେଁ।
* ଶରୀରର ଭିନ୍ନ ଭିନ୍ନ ଅଙ୍ଗ ଚାଳନା ଲୟବଦ୍ଧ ଭାବରେ ଆସ୍ତେ ଆସ୍ତେ ହେବା ଦରକାର।
* ନିଃଶ୍ୱାସ ଓ ପ୍ରଶ୍ୱାସ ଉପରେ ନିୟନ୍ତ୍ରଣ ରହିବା ଦରକାର। ନିର୍ଦ୍ଦିଷ୍ଟ ପ୍ରକାରର ପ୍ରାଣାୟାମକୁ ଆସନ ସହିତ କରି ପାରିଲେ ଅଧିକ ଲାଭ ମିଳିଥାଏ।
* ଯଦି ଦେହ ଥକିଯାଏ ତେବେ ଶବାସନ (ଶବସୁଲଭ ସ୍ଥିତି) କିମ୍ବା ବାଳାସନ(ଶିଶୁ ସୁଲଭ ସ୍ଥିତି)କୁ ଫେରି ଆସିବା ଦରକାର।

## ଆହୁରି ପଢ଼ନ୍ତୁ 
* ଆସନ ତାଲିକା
* ଯୋଗ

## ଆଧାର 
## ବାହାର ଆଧାର 
* Certain yoga postures may hurt knee joints  - Research in Yoga
* Yoga Asanas & Poses  - Exhaustive list of yoga asanas (poses) with instruction and benefits

ଶ୍ରେଣୀ:ଯୋଗ
ପ୍ୟାରୀମୋହନ ଆଚାର୍ଯ୍ୟ

**ପ୍ୟାରୀମୋହନ ଆଚାର୍ଯ୍ୟ**  (୫ ଅଗଷ୍ଟ ୧୮୫୧ - ୨୮ ଡିସେମ୍ବର ୧୮୮୧) ଜଣେ ଭାରତୀୟ ଐତିହାସିକ ଓ ସମ୍ପାଦକ ଥିଲେ । ପ୍ୟାରୀମୋହନ ୨୦ ବର୍ଷ ବୟସରୁ ମଧୁସୂଦନ ରାଓ ଓ ଗୋବିନ୍ଦ ରଥଙ୍କ ସହିତ ମିଶି ଓଡ଼ିଆରେ *ଉତ୍କଳ ପୁତ୍ର* ନାମକ ସମ୍ବାଦପତ୍ର ଆରମ୍ଭ କରି ସେ ତାହାର ପ୍ରକାଶକ ଓ ସମ୍ପାଦକ ମଧ୍ୟ ଥିଲେ । ସେ ନିଜ ଉଦ୍ୟମରେ କଟକରେ ଏକ ବେସରକାରୀ ସ୍କୁଲର ପ୍ରତିଷ୍ଠା କଲେ ଯାହା ପରବର୍ତ୍ତୀ ସମୟରେ ପ୍ୟାରୀମୋହନ ଏକାଡେମୀରେ ପରିଣତ ହୋଇଥିଲା । ଉତ୍କଳରେ ଇତିହାସ ଲିଖନର ଅଭାବ ଦେଖି ସେ ପୁରାତନ ରାଜକୀୟ ନଥି ଓ ମାଦଳା ପାଞ୍ଜି ଆଦି ଉପରେ ଗବେଷଣା କରି ଗୋଟିଏ ଓଡ଼ିଆ ଇତିହାସ ସଂକଳନ କରିଥିଲେ ।

## ଜୀବନୀ 
### ପ୍ରାରମ୍ଭିକ ଜୀବନ 
ସେ ଏକ ଉପନିବେଶୀୟ ବଙ୍ଗାଳୀ ବ୍ରାହ୍ମଣ ପରିବାରରେ କଟକ ଜିଲ୍ଲା କୁଆଁପାଳ ନିକଟରେ ଥିବା ପଶୁଲୁଣ୍ଡା ଗ୍ରାମରେ ଜନ୍ମଗ୍ରହଣ କରିଥିଲେ ।

## କର୍ମ ଜୀବନ 
*ଉତ୍କଳ ପୁତ୍ର* ସମ୍ବାଦପତ୍ରରେ ସେ *ଜୋତାର ଦରଖାସ୍ତ* ନାମକ ଲେଖାଟିଏ ପ୍ରକାଶ କରିଥିଲେ । ଏହାର ପ୍ରତ୍ୟକ୍ଷ ଅର୍ଥ ଥିଲା ଯେ ତତ୍କାଳୀନ କଟକ ନଗର ପରିଚାଳନା ଅଧିକାରୀ ନଗରକୁ ନିର୍ମଳ ରଖିବାରେ ଅସମର୍ଥ ହୋଇଛନ୍ତି । ଏହାଦ୍ୱାରା ସେ ସ୍ଥାନୀୟ ମାଜିଷ୍ଟ୍ରେଟଙ୍କ କ୍ରୋଧର ଶିକାର ହେଲେ । ମାଜିଷ୍ଟ୍ରେଟ ତାଙ୍କୁ ସ୍କୁଲରୁ ବହିସ୍କାର କରିବାପାଇଁ ପ୍ରଧାନ ଶିକ୍ଷକ ଚଣ୍ଡୀ ଚରଣ ବନ୍ଦୋପାଧ୍ୟାୟଙ୍କୁ ନିର୍ଦ୍ଦେଶ ଦେଲେ । ପ୍ୟାରୀମୋହନ ମାଜିଷ୍ଟ୍ରେଟଙ୍କୁ ଭୁଲ ନ ମାଗି କମିଶନର ସାହେବଙ୍କୁ ଭେଟିବା ଲାଗି ବାହାରିପଡ଼ିଥିଲେ । ତା’ପରେ ସେ କଟକରେ ଏକ ବେସରକାରୀ ସ୍କୁଲର ପ୍ରତିଷ୍ଠା କଲେ । ସେତେବେଳେ ସେ ମାସକୁ ୨୫ ଟଙ୍କା ରୋଜଗାର କରୁଥିଲେ । ନିଜର ଗୁଜୁରାଣ ମେଣ୍ଟିବା ଭଳି ରାଶି ରଖି ବାକି ସବୁ ଅର୍ଥ ସେ ଏହି ଅନୁଷ୍ଠାନକୁ ଦାନ କରୁଥିଲେ । ମଧୁସୂଦନ ରାଓଙ୍କ ସହ ମିଶି ଏହି ସ୍କୁଲର ଉନ୍ନତି ପାଇଁ ସେ ପ୍ରତ୍ୟକ୍ଷ ଭାବରେ ଧନୀ ଲୋକମାନଙ୍କଠାରୁ ଅର୍ଥ ଯୋଗାଡ଼ କରିବାରେ ଲାଗି ପଡ଼ିଥିଲେ । ଡମପଡ଼ା ରାଜାଙ୍କ ପାଖରେ ମ୍ୟାନେଜରର କାମ କରିବାଯାକେ ସେ ଏହି ସ୍କୁଲକୁ ତଦାରଖ କରୁଥିଲେ । ସ୍କୁଲଟି ତାଙ୍କରି ନାମରେ ନାମିତ ହୋଇ ପ୍ୟାରୀମୋହନ ଏକାଡେମୀ ନାମରେ ଜଣାଶୁଣା । 

## ଆଧାର 
ଶ୍ରେଣୀ:୧୮୫୧ ଜନ୍ମ
ଶ୍ରେଣୀ:୧୮୮୧ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ପିଠା

ପିଠା ହେଉଛି ଗହମ, ତଣ୍ଡୁଳ, ମୁଗ ଆଦି ବଟା ବା ଚୂନାଦ୍ୱାରା ପ୍ରସ୍ତୁତ ହେଉଥିବା ଏକ ପ୍ରକାର ଓଡ଼ିଆ ଖାଦ୍ୟ । ଏକାଧିକ ପିଠାର ସମ୍ଭାର ମହାପ୍ରଭୁ ଶ୍ରୀଜଗନ୍ନାଥଙ୍କ ପାଖରେ ଛପନ ଭୋଗ ଭାବରେ ଲାଗି କରାଯାଇଥାଏ ।

## ପ୍ରସ୍ତୁତି ପ୍ରଣାଳୀ 
ପୋଡ଼ିକରି, ଭାଜିକରି, ତେଲ ବି ଘିଅରେ ଛାଣି, ପାଣିରେ ସିଝାଇ, ବାମ୍ଫରେ ସିଝାଇ ପିଠା ତିଆରି କରାଯାଏ। 

## ପ୍ରକାର 
ପିଠା ଅନେକ ପ୍ରକାରର। ଚାଉଳବଟା ପତଳା ହେଲେ ତାକୁ ପିଠଉ ଓ ମୋଟା ବା ବହଳିଆ ହେଲେ ତାକୁ ଖଳି ବା ସୋଦୁଅ ବୋଲାଯାଏ। କାକରା, ନାନମାନ, ଆରିସା, ପୁରୀ ବା ଲୁଚି, ରୁଟୀ, ଖଳିରୁଟୀ, ଏଣ୍ଡୁରୀ ବା ଇଣ୍ଡୁରୀ, ଚକୁଳି, ଚିତଉ, ପୋଡ଼ପିଠା, ଗଇଁଠା, ମଣ୍ଡା, ପୁଳି, ବିରିବରା, ବିରିଲଡ଼ୁ, ଅପମାଲୁ ବା ଅମାଲୁ (ମାଲପୁଆ), ଝିଲି (କାନ୍ତି ବା ନାଡ଼ି) ଓ ପାପଡ଼ ଆଦି ପିଠା ଶ୍ରେଣୀର।

## କଦଳୀ ପିଠା 
କଦଳୀ ପିଠା, ମହାପ୍ରଭୁଙ୍କ ପାଖରେ ଭୋଗ ହେଉଥିବା ଅନ୍ୟ ପିଠାମାନଙ୍କ ମଧ୍ୟରୁ ଅନ୍ୟତମ।

## ଉପାଦାନ 
*ପାଚିଲା କଦଳୀ ୨ଟା
*ମଇଦା ଅଧ କିଲୋ
*ଗୁଆଘିଅ ଅଧ କପ
*ପାନ ମଧୁରି ୧ ଚାମଚ
*ଚିନି ଅଧା କପ
*ଆବଶ୍ୟକ ଅନୁସାରେ ଲୁଣ ଓ ପାଣି ନେବେ

### ପ୍ରସ୍ତୁତି 
ପ୍ରଥମେ ମଇଦାରେ ଚିନି, ଲୁଣ, ପାନମଧୁରି ଓ ପାଚିଲା କଦଳୀ ମିଶାଇ ଭଲ କରି ଚକଟି ଦେବେ।ଆବଶ୍ୟକ ଅନୁସାରେ ସେଥିରେ ପାଣି ଦେଇ ଗୋଳାଇ ଦେବେ।ଏହା ପିଠଉ ଭଳି ହେବ ଉଚିତ୍।ଚୁଲିରେ ପାତ୍ର ଗରମ କରି ସେଥିରେ ଘିଅ ଅଳ୍ପ ଲଗାଇ ଏହି ମଇଦା ମିଶ୍ରଣକୁ ଡ଼ଙ୍କି ସାହାଯ୍ୟରେ ତାୱାରେ ପକାଇ ଚକୁଳି ପରି ତିଆରି କରିବେ।ଏଥର ପ୍ରସ୍ତୁତ ହୋଇଗଲା କଦଳୀ ପିଠା।

## ବ୍ୟବହାର 
### ପୁରୀ ଜଗନ୍ନାଥଙ୍କ ଦେଉଳରେ 
ଜଗନ୍ନାଥ ବଲ୍ଲଭ, ଖଜା, ଗଜା, ଖୁରୁମା, ମଗଜ ଲଡ଼ୁ, ଛେନା ତାଡ଼ିଆ, ଛେନା ମାଣ୍ଡୁଆ, ଚନ୍ଦ୍ରକାନ୍ତି ଓ ତିପୁରୀ।

### ସତ୍ୟବାଦୀ ଗୋପୀନାଥଙ୍କ ଦେଉଳରେ 
ଗୋପାଳବଲ୍ଲଭ, ସରପୁଳୀ, କାକରା, ଡାଳିମ୍ବ ଓ ଅମୃତ ରସାବଳୀ

### ଭୁବନେଶ୍ୱରର ଲିଙ୍ଗରାଜ ମହାଦେବଙ୍କଠାରେ 
ବସନ୍ତ ବା ବସନ୍ତ ଆରିଷା, କାନ୍ତି ଓ ଡାଳିମ୍ବ

## ଆଧାର 
## ଅଧିକ ତଥ୍ୟ 
* ଓଡ଼ିଆ ପିଠା 
* ଓଡ଼ିଆ ପିଠା
* ବିଭିନ୍ନ ପ୍ରକାରର ପିଠା 
* ପିଠା ରଙ୍କୁଣାର ହଳଦୀପତ୍ର ପିଠା ସନ୍ଧାନ

ଶ୍ରେଣୀ:ଓଡ଼ିଆ ରାନ୍ଧଣା
ପଞ୍ଚ ଡାଲି

** ପଞ୍ଚ ଡାଲି ** ଭାରତର ଓଡ଼ିଶାରେ ରନ୍ଧାଯାଉଥିବା ଏକ ଖାଦ୍ୟ । 
## ଉପାଦାନ 
* ହରଡ଼ଡାଲି ୧୦୦ ଗ୍ରାମ 
* ବୁଟଡାଲି୧୦୦ ଗ୍ରାମ 
* ମୁଗ ଡାଲି୧୦୦ ଗ୍ରାମ 
* ମସୁରଡାଲି୧୦୦ ଗ୍ରାମ 
* ବିରି ଡାଲି୧୦୦ ଗ୍ରାମ 
* କଞ୍ଚାଲଙ୍କା ୨ଟି 
* ଶୁଖିଲାଲଙ୍କା ୨ଟି 
* ସୋରିଷ ୧ ଚାମଚ 
* ଜିରା ୧ ଚାମଚ
* ଅଦା ଛେଚା ୧ ଚାମଚ 
* ଗରମ ମସଲାଗୁଣ୍ଡ୧ଚାମଚ 
* ରସୁଣ୧ଟି 
* ଧଣିଆଁପତ୍ର୧ବିଡା 
* କାଗିଜିଲେମ୍ବୁ୧ଟି 
* ଚିନି୧ଚାମଚ 
* ଡାଲଚିନି୧ଇଞ୍ଚ 
* ଲବଙ୍ଗ ୫ଟି 
* ଭୃଷଙ୍ଗପତ୍ର୧୦ଟି 
* ଲୁଣ, 
* ହଳଦୀ ଓ 
* ପାଣି ଆବଶ୍ୟକ ମୁତାବକ। 
## ତିଆରି ପ୍ରଣାଳୀ 
ପାଞ୍ଚପ୍ରକାରର ଡାଲିକୁ ମିଶାଇ ଭଲ ଭାବରେ ଧୋଇ, ଲୁଣ, ହଳଦୀ ଓ ପାଣି ଆବଶ୍ୟତା ଅନୁସାରେ ଦେଇ ପ୍ରେସର କୁକରରେ ସିଝାନ୍ତୁ। ସିଝିଗଲା ପରେ ଅଲଗା ରଖନ୍ତୁ। କଡେଇରେ ତେଲ ଗରମ କରି ସେଥିରେ ଲବଙ୍ଗ, ସୋରିଷ, ଜିରା, ଡାଲଚିନି ଗୁଣ୍ଡ ପକାଇ ଭାଜନ୍ତୁ। ଅଳ୍ପ ଭାଜି ହୋଇଗଲାପରେ ସେଥିରେ ରସୁଣ ଛେଚା, ଶୁଖିଲା ଲଙ୍କା ଖଣ୍ଡ ଓ କଞ୍ଚା ଲଙ୍କା ଖଣ୍ଡ ପକାଇ ଭଲ ଭାବେ ଭାଜନ୍ତୁ। ସିଝିଥିବା ଡାଲିକୁ ଏହି ବଘରାରେ ଢାଳି ତା ଉପରେ ଗରମ ମସଲା ଗୁଣ୍ଡ ପକାଇ ଚାରି ପାଞ୍ଚ ମିନିଟ ଫୁଟାନ୍ତୁ। ଏଥିରେ ପାଣି ମାପ କରି ଦେବାକୁ ହେବ, ନା ବେଶୀ ନା ଅତି କମ୍। ନିଆଁରୁ ଓହ୍ଲାଇବା ଆଗରୁ ଧଣିଆପତ୍ର କଟା ପକାଇ ମିନିଟିଏ ପାଇଁ ଘାଣ୍ଟନ୍ତୁ ଓ ତା’ପରେ ଓହ୍ଲାଇ ଦିଅନ୍ତୁ। ଗରମ ଗରମ ପରସନ୍ତୁ।

ଏହି ଡାଲି ଭାତ ସହିତ ଖିଆଯାଏ।
## ଆଧାର 
* ଖାଆନ୍ତୁ ଓ ଖୁଆନ୍ତୁ – ସଂଯୁକ୍ତା ଦାସ - ପ୍ରଜାତନ୍ତ୍ର ସାପ୍ତାହିକୀ 

ଶ୍ରେଣୀ:ରାନ୍ଧଣା
ଶ୍ରେଣୀ:ଓଡ଼ିଆ ରାନ୍ଧଣା